open-index/open-wikipedia-markdown huggingface dataset:
മിഹിർസെൻ

ഇംഗ്ലണ്ടിനെ ഫ്രാൻസിൽ നിന്നും വേർതിരിക്കുന്ന ഇംഗ്ലീഷ് ചാനൽ നീന്തിക്കടന്ന ആദ്യത്തെ ഇന്ത്യക്കാരനും ആദ്യത്തെ ഏഷ്യക്കാരനുമാണ് **മിഹിർസെൻ**. ഇംഗ്ലണ്ടിലെ ഡോയറിൽ നിന്നും ഫ്രാൻസിലെ കാലൈസ് വരെ നീളുന്ന, 38.5 കിലോമീറ്റർ ദൂരമുള്ള ഈ കടലിടുക്കിൽ നല്ല അടിയൊഴുക്കും അതിശൈത്യവും അനുഭവപ്പെടാറുണ്ട്. മൂന്നു വർഷത്തെ നിരന്തര പരിശീലനം കൊണ്ട് 1958 സെപ്റ്റംബർ 27 ന് മിഹർസെൻ ഇതു നീന്തിക്കടന്നു. 14 മണിക്കൂറും 45 മിനിറ്റും എടുത്ത് ഈ സമുദ്രഭാഗം നീന്തിക്കടക്കുമ്പോൾ ഇദ്ദേഹത്തിനു പ്രായം 28 വയസ്സായിരുന്നു.

1966 ഇൽ ഇന്ത്യയ്ക്കും ശ്രീലങ്കയ്ക്കും ഇടയ്ക്കുള്ള പാക്ക് കടലിടുക്ക്, തുർക്കിയെ വിഭജിക്കുന്ന ദാർദ്നെല്ലസ്-പോറസ് കടലിടുക്ക്, പനാമാ കനാൽ, ജിബ്രാൾട്ടൻ കടലിടുക്ക് എന്നീ നാലു കടലിടുക്കുകൾ കൂടി പിന്നീടു മിഹിർസെൻ നീന്തിക്കടന്നു. ഗിന്നസ്ബുക്കിൽ ഇടം തേടാൻ ഇതു  വഴിയൊരുക്കി. ഇന്ത്യ പത്മശ്രീയും പത്മഭൂഷണും നൽകി ഇദ്ദേഹത്തെ ആദരിച്ചിട്ടുണ്ട്.
## ജീവിതം

പശ്ചിമബംഗാളിൽ ആയിരുന്നു മിഹിർസെൻ ജനിച്ചത് (നവംബർ 16, 1930 – ജൂൺ 11, 1997). അഭിഭാഷകനായിട്ടായിട്ടായിരുന്നു ജോലി നോക്കിയത്. വ്യത്യസ്തങ്ങളായ വ്യാപാരമേഖലകളിലും ഇദ്ദേഹം കൈവെച്ചിരുന്നു. തൊഴിൽ പ്രശ്നങ്ങൾ മൂലം സർക്കാരുമായി നിയമയുദ്ധങ്ങൾ വരെ നടത്തേണ്ടി വന്നിരുന്നു. തൊഴിൽമേഖലകളെല്ലാം ഉപേക്ഷിക്കാം അദ്ദേഹം പ്രേരിതനായി. കേസുകൾ എല്ലാം തോൽക്കുകയും വസ്തുവകകളും പാസ്‌പോർട്ടും കണ്ടുകെട്ടുകയും ചെയ്തു. അവസാനകാലം അൽഷിമേഴ്സ് എന്ന മറവിരോഗം പിടിപെട്ട് കിടപ്പിലായിരുന്നു. ഇതൊക്കെ പുറം‌ലോകം അറിയാൻ വൈകിയിരുന്നു. 1997 ജൂണിൽ അന്തരിച്ചു.

## അവലംബം

വർഗ്ഗം:നീന്തൽ
വർഗ്ഗം:ഇന്ത്യൻ പുരുഷ നീന്തൽ താരങ്ങൾ
വർഗ്ഗം:1930-കളിൽ ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഗിന്നസ് റെക്കോഡ് ലഭിച്ചവർ
സസ്നേഹം

***സസ്നേഹം ...*** (en: *With Love)* ഒരു 1990 ആണ് മലയാള ഭാഷ കുടുംബം സിനിമ എഴുതിയ ലോഹിതദാസ് ആൻഡ് സംവിധാനം സത്യൻ അന്തിക്കാട് . ബാലചന്ദ്ര മേനോൻ, ശോഭന, ഇന്നസെന്റ്, സുകുമാരി, മീന, ഒഡുവിൽ ഉണ്ണികൃഷ്ണൻ, മാമുക്കോയ, കരമന ജനാർദ്ദനൻ നായർ, പരവൂർ ഭരതൻ എന്നിവരാണ് ഇതിൽ അഭിനയിക്കുന്നത്.    

പി കെ ഗോപിയുടെ വരികൾ ഉപയോഗിച്ചാണ് ജോൺസൺ ചിത്രത്തിന് സംഗീതം നൽകിയത്. മികച്ച ഗായകനുള്ള കേരള സംസ്ഥാന ചലച്ചിത്ര അവാർഡ് ജി. വേണുഗോപാൽ നേടി. തമിഴിൽ *മനസു റെൻഡം പുതുസു* എന്നും തെലുങ്കിൽ *മാസ്റ്റർ* *കപുരം* എന്നും ചിത്രം പുനർനിർമ്മിച്ചു. 

## പ്ലോട്ട്
യാഥാസ്ഥിതിക ക്രിസ്ത്യാനിറ്റി കുടുംബത്തിൽ നിന്നുള്ള തോമസ്‌കുട്ടി ഒരു സാധാരണ തമിഴ് ബ്രാഹ്മണ പെൺകുട്ടിയായ സരസ്വതിയെ വിവാഹം കഴിക്കുന്നു. ഇക്കാരണത്താൽ അവരെ അതാത് കുടുംബങ്ങൾ തനിച്ചാക്കിയിരിക്കുകയാണ്. എന്നാൽ ദമ്പതികൾക്ക് ഒരു പെൺകുഞ്ഞ് ജനിക്കുമ്പോൾ രണ്ട് കുടുംബങ്ങളും ഒന്നിക്കുന്നു. ധീരനും ധാർഷ്ട്യമുള്ളവനുമായ സരസ്വതിയുടെ അമ്മായിയായ മീനാക്ഷി അമ്മാളും   സച്ചുവിന്റെ കുട്ടിയെ കൈവശപ്പെടുത്താൻ ശ്രമിക്കുകയും കുട്ടിയെ അവരുടെ വീട്ടിൽ കൊണ്ടുവരണമെന്ന് ആഗ്രഹിക്കുകയും ചെയ്യുന്നു. മറുവശത്ത്, ക്രിസ്ത്യൻ ബന്ധുക്കൾ തോമസ്കുട്ടിയെ മസ്തിഷ്കപ്രക്ഷാളനം ചെയ്യാൻ ശ്രമിക്കുന്നു. സരസ്വതിയും തോമസ്‌കുട്ടിയും നിർഭാഗ്യവശാൽ വേർപിരിഞ്ഞെങ്കിലും, അവരുടെ ജീവിതത്തെ ചുറ്റിപ്പറ്റിയുള്ള സാഹചര്യങ്ങൾ അവരെ വീണ്ടും ഒരുമിപ്പിക്കുന്നു. മതത്തിന്റെ ഇടപെടലില്ലാതെ ഐക്യത്തോടെ ജീവിതം നയിക്കാൻ അവർ തീരുമാനിക്കുന്നു. 

## താരനിര

## പാട്ടരങ്ങ്
*വരികൾ:പി.കെ. ഗോപി
*ഈണം:  ജോൺസൺ

## പരാമർശങ്ങൾ

## പുറംകണ്ണികൾ
* 
*  
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:1990-ൽ പുറത്തിറങ്ങിയ ചലച്ചിത്രങ്ങൾ
വിചാരണ (ചലച്ചിത്രം)

ലോഹിതദാസ് കഥയും തിരക്കഥയും സംഭാഷണവുമെഴുതി സിബി മലയിൽ സംവിധാനം ചെയ്ത് 1988ൽ പ്രദർശനത്തിനെത്തിയ മലയാളചലച്ചിത്രമാണു് **വിചാരണ**. രഞ്ജിനി പിക്‌ചേഴ്‌സിന്റെ ബാനറിൽ രഞ്ജിനി ആണ് ഈ ചിത്രം നിർമ്മിച്ചത്.മമ്മൂട്ടി, ശോഭന, മുകേഷ്, സീമ, നെടുമുടി വേണു, ശ്രീനാഥ്,ജഗതി ശ്രീകുമാർ, ലാലു അലക്സ് തുടങ്ങിയവരായിരുന്നു പ്രധാന അഭിനേതാക്കൾ.എസ്. രമേശൻ നായർ എഴുതിയ വരികൾക്ക് ഔസേപ്പച്ചൻ സംഗീതമിട്ടു. 
## പ്ലോട്ട്
ഒരു ട്രേഡ് യൂണിയൻ നേതാവിന്റെ കൊലപാതക കേസ് ഏറ്റെടുക്കുമ്പോൾ ഒരു അഭിഭാഷകൻ തന്റെ വ്യക്തിപരവും സാമൂഹികവും തൊഴിൽപരവുമായ ജീവിതത്തിൽ നേരിടുന്ന പ്രശ്നങ്ങളെക്കുറിച്ചാണ് കഥ പറയുന്നത്. 

## താരനിര

## പാട്ടരങ്ങ്
*വരികൾ:എസ്. രമേശൻ നായർ
*ഈണം:  ഔസേപ്പച്ചൻ

## അവലംബം

## പുറംകണ്ണികൾ

* 
*   

വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
ചില്ലക്ഷരം

സ്വരസഹായം കൂടാതെ സ്വയം ഉചരിക്കുവാൻ ശേഷിയുള്ള അക്ഷരങ്ങളെയാണ് "ചില്ലക്ഷരങ്ങൾ" എന്ന് പറയുന്നത്. 

സ്വര സഹായം കൂടാതെ ഉച്ചരിക്കാവുന്ന വ്യഞ്ജനങ്ങളാണ് ചില്ലുകൾ. ഇവയുടെ പ്രത്യേക മേന്മ ഉൾകൊള്ളാൻ പിൽക്കാലത്ത് അവയ്ക്കു പ്രത്യേക ലിപികളും ഉണ്ടാക്കി. യഥാർഥത്തിൽ ഈ ലിപികൾ വ്യഞ്ജനങ്ങൾക്ക്‌ ചന്ദ്രക്കലവള്ളി ചേർത്ത് ചില്ലക്ഷരങ്ങൾക്കു പകരമായ ലിപിയാണ് ഉപയോഗിച്ചിരുന്നത്.

ചിലക്ഷരങ്ങൾ സ്വയം ഉച്ചാരണം സാധ്യമാണ് എങ്കിലും വ്യഞ്ജനം പട്ടികയിൽ ചേർക്കപ്പെട്ടു എങ്കിലും സ്വരം, വ്യഞ്ജനം എന്നിവ രണ്ടിലും പെടാത്ത അക്ഷരം ആയിട്ടാണ് ചില്ലുകൾ നിലകൊള്ളുന്നത്
 

"ല" യിലെ അ എന്ന സ്വരം നീക്കാൻ ചന്ദ്രക്കല ( ്‌ ) ചേർത്താൽമതിയെന്ന് കരുതിയിരുന്നു. ല്‌ ഉച്ചരിക്കാൻ സാധിക്കുന്നുണ്ട്. അതു മറ്റൊരു സ്വരത്തിന്റെ സഹായം കൂടി കൊണ്ടാണു സംഭവിക്കുക.
*പാലു എന്നത് - പാല് എന്ന് ഉച്ചരിക്കുന്നതും പാൽ എന്ന് ഉച്ചരിക്കുന്നതും തമ്മിൽ വളരെയേറെ വ്യത്യാസങ്ങൾ ഉൾകൊള്ളുന്നുണ്ട്.
സ്വര സഹായം കൂടാതെ "ല" ഉച്ചരിക്കണം എങ്കിൽ ൽ (ഇൽ) എന്ന് തന്നെ എഴുതേണ്ടി വരുന്നു.

കേരള പാണിനീയത്തിൽ കേരളപാണിനി ചില്ലുകൾക്ക് നൽകിയിരിക്കുന്ന നിർവചനം സ്വര സഹായം കൂടാതെ നിൽക്കുന്ന വ്യഞ്ജനങ്ങളിൽ നിന്നും സംവൃതം ഒഴിവ് ആകുമ്പോൾ നിലകൊള്ളുന്ന ഉച്ചാരണമായാണ് ചില്ലക്ഷരങ്ങളെ കണക്കാക്കുന്നത്. അതായത് ല എന്നത് വ്യഞ്ജനം ആണ്, ല എന്ന അക്ഷരത്തിൽ നിന്നും അ എന്ന സ്വരം ചേർക്കത്തപ്പോഴ് അത് ല് എന്ന ചന്ദ്രക്കല സംവൃതം ചേർന്ന് നിലനിൽക്കും അതിൽ നിന്നും സംവൃതമായ ചന്ദ്രക്കല കൂടെ ഇല്ലാത്ത വരുമ്പോഴ് അത് ൽ(ഇൽ) എന്ന ചില്ലക്ഷരം ആയിമാറുന്നു എന്ന് സാരം.

## ചില്ലുകൾ
മലയാളത്തിലെ വ്യഞ്ജനാക്ഷരങ്ങൾ ഉച്ചരിക്കുമ്പോൾ പൂർവ്വഭാഗത്ത് സ്വരശബ്ദം ഉത്പാദിപ്പിക്കുന്നുണ്ട്. ഈ സ്വരശബ്ദത്തെ ഒഴിവാക്കി വ്യഞ്ജനം ഉച്ചരിച്ചാൽ ചില്ലിന്റെ സ്വഭാവമായി എന്നു വ്യാഖ്യാനിക്കാം. ആ നിലയ്ക്ക് സ്വന്തമായി അക്ഷരരൂപമുള്ള മേലെഴുതിയ ചില്ലുകൾ കൂടാതെ ഇതരവ്യഞ്ജനാക്ഷരങ്ങളും ചില സന്ദർഭങ്ങളിൽ, പ്രത്യേകിച്ച് ഉച്ചാരണസമയത്ത് ചില്ലുണ്ടാക്കാറുണ്ട്. *ഉദാഹരണത്തിന് പാഴ്‌ചെടി എന്നെഴുതുമ്പോഴുള്ള ഴ്, കൊയ്‌രാള എന്നോ അയ്‌മനം എന്നോ എഴുതുമ്പോഴുള്ള യ്, തസ്‌കരൻ എന്നെഴുതുമ്പോഴുള്ള സ് ഒക്കെ സ്വഭാവം കൊണ്ട് ചില്ലിന്റെ കർമ്മം അനുഷ്ഠിക്കുന്നു. 

രണ്ടുവ്യത്യസ്ത വ്യഞ്ജനങ്ങൾ ചേർന്നു കൂട്ടക്ഷരമുണ്ടാകുമ്പോൾ ആദ്യ വ്യഞ്ജനത്തിന്റെ സ്വരമില്ലാരൂപവും രണ്ടാം വ്യഞ്ജനത്തിന്റെ സ്വാഭാവികരൂപവുമാണ് ഉച്ചാരണത്തിൽ വരുന്നത് എന്നതിനാൽ ഇവ കൂട്ടക്ഷരങ്ങളല്ലേ എന്നു തോന്നാം. എന്നാൽ ഇവിടെ ഉദാഹരണമായി ചേർത്ത മൂന്നു വാക്കുകളിലും ചന്ദ്രക്കലയോടുചേർന്ന്, ഉച്ചാരണത്തിൽ ഒരു നിർത്തുള്ളത് ശ്രദ്ധിക്കുക. സ്‌കറിയ, സ്കോഡ, സ്കോട്ട്ലാൻഡ് തുടങ്ങിയ നാമരൂപങ്ങളിൽ സ്‌ക കൂട്ടിയുച്ചരിക്കുമ്പോൾ തസ്കരനിൽ തസ് / കരൻ എന്ന് വിഭജിച്ചാണ് ഉച്ചാരണം. ഭസ്മം, സ്മരണ എന്നീ രണ്ടുവാക്കുകൾ നോക്കിയാലും ഈ വ്യത്യാസം മനസ്സിലാക്കാം. ഇവിടെ ഭസ് / മം എന്നു വിഭജിച്ചും സ്മരണ, സ്മാരകം തുടങ്ങിയിടത്തൊക്കെ സ്‌മ ഒരുമിച്ചുമാണ് ഉച്ചരിക്കുന്നത്. ഇവയിൽ വിഭജിച്ചുച്ചരിക്കുന്നിടത്ത് സ് എന്ന ചില്ലിനോടാണ് മ ചേരുന്നതെന്നും മറ്റു രണ്ടുവാക്കുകളിലും സയും മയും ചേർന്ന് കൂട്ടക്ഷരമുണ്ടാവുകയാണെന്നും പറയാം.

## ഉദാഹരണം
*പാല്- പാൽ
*ആല് - ആൽ
*ആമ്പല് - ആമ്പൽ
*കോള് - കോൾ
*വാള് - വാൾ
*ഷാള് -ഷാൾ
*അവര് - അവർ
വർഗ്ഗം:മലയാളവ്യാകരണം
ഡെസിമെറ്റ് മെംബ്രേൻ

കോർണിയയിലെ  പാളികളായ സ്ട്രോമയ്ക്കും എൻ‌ഡോതീലിയത്തിനും ഇടയിലുള്ള ബേസ്മെൻറ് മെംബ്രേനാണ് **ഡെസിമെറ്റ് മെംബ്രേൻ**. സ്ട്രോമയേക്കാൾ വ്യത്യസ്ത തരം കൊളാജൻ (തരം IV, VIII) ചേർന്നതാണ് ഇത്. കോർണിയയുടെ പിൻഭാഗത്താണ് എൻ‌ഡോതീലിയൽ പാളി സ്ഥിതിചെയ്യുന്നത്. എൻ‌ഡോതീലിയൽ പാളിയുടെ ബേസ്മെൻറ് മെംബ്രൺ എന്ന നിലയിൽ ഡെസിമെറ്റ് മെംബ്രേൻ, കോർണിയയുടെ എൻ‌ഡോതെലിയൽ പാളിയിലെ സ്ക്വാമസ് എപിത്തീലിയൽ സെല്ലുകളുടെ ഒരൊറ്റ പാളിയിൽ നിന്നും ഉണ്ടാകുന്നു.

## ഘടന
3 μm (ജനനസമയത്ത്) മുതൽ 8-10 μm (മുതിർന്നവരിൽ) വരെയാണ് ഇതിന്റെ കനം. 

കോർണ്ണിയൽ എൻഡൊതീലിയം ആൻറീരിയർ ചേമ്പറുമായി മുട്ടുന്ന സ്ക്വാമസ് സെല്ലുകളുടെ ഒരു പാളിയാണ്.

## ക്ലിനിക്കൽ പ്രാധാന്യം
വലത്ത്‌|ലഘുചിത്രം| കോർണിയയിലെ ഡെസിമെറ്റ് മെംബ്രേനിൽ കോപ്പർ അടിയുന്നത്
മെംബ്രേന് കാര്യമായ കേടുപാടുകൾ സംഭവിച്ചാൽ കോർണിയ ട്രാൻസ്പ്ലാൻറ്  തന്നെ ആവശ്യമായി വന്നേക്കാം. പാരമ്പര്യമായി ഉണ്ടാകുന്ന  ഫച്ച്സ് ഡിസ്ട്രോഫിയിൽ (ക്യുവി) - ഡെസിമെറ്റ് മെംബ്രേൻ ക്രമേണ നശിച്ച് കോർണിയയ്ക്കും ബാക്കിയുള്ള ഭാഗൾക്കുമിടയിൽ പോഷകങ്ങൾ / ദ്രാവകങ്ങൾ കൈമാറ്റം ചെയ്യുന്നത് തടസ്സപ്പെട്ട് കോർണിയ കട്ടിയാകുകയും സുതാര്യത നഷ്ടപ്പെടുയും ചെയ്യുന്നു. ഇത്  ശസ്ത്രക്രിയയിലൂടെ മാറ്റാൻ കഴിയും. നശിച്ച ഡെസിമെറ്റ് മെംബ്രേൻ നീക്കം ചെയ്ത് നേത്ര ദാതാവിന്റെ കണ്ണിൽ നിന്ന് എടുക്കുന്ന ഒരു പുതിയ മെംബ്രേൻ ട്രാൻസ്പ്ലാൻറ് ചെയ്യാൻ ശസ്ത്രക്രിയയിലൂടെ കഴിയും.  ഈ പ്രക്രിയയിൽ, ദാതാവിന്റെ മെംബറേൻ സ്ക്വാമസ് സെല്ലുകളിൽ ഭൂരിഭാഗവും  നിലനിൽക്കുന്നു ( കെരറ്റോപ്ലാസ്റ്റി ശസ്ത്രക്രിയ കാണുക). 

വിൽസൺ രോഗമോ മറ്റ് കരൾ രോഗങ്ങളോ ഉള്ള രോഗികളിൽ കണ്ണിൽ ചെമ്പ് നിക്ഷേപിക്കുന്ന സ്ഥലമാണ് ഡെസിമെറ്റ് മെംബ്രേൻ, ഇത് കെയ്‌സർ-ഫ്ലെഷർ വളയങ്ങൾ രൂപപ്പെടുന്നതിലേക്ക് നയിക്കുന്നു. 

## ചരിത്രം
**പോസ്റ്റീരിയർ ലിമിറ്റിംഗ് ഇലാസ്റ്റിക് ലാമിന**, **ലാമിന ഇലാസ്റ്റിക്ക് പോസ്റ്റീരിയർ**, **മെംബ്രേൻ ഓഫ് ഡെമോർസ്** എന്നീ പേരുകളിലും ഇത് അറിയപ്പെടുന്നു. ഫ്രഞ്ച് വൈദ്യ ശാസ്ത്രജ്ഞനായ ജീൻ ഡെസിമെറ്റിൻ്റെ (1732–1810) പേരാണ് ഈ പാളിക്ക് നൽകിയിരിക്കുന്നത്.

## ഇതും കാണുക

* ഹാബ്സ് സ്ട്രൈ 
* കെയ്‌സർ-ഫ്ലെഷർ റിംഗ് 
* പിയറി ഡെമോർസ് 

## പരാമർശങ്ങൾ
 Histology A text and atlas. Michael H.Ross and Wojciech Pawlina 5th Edition 2006 

## ബാഹ്യ ലിങ്കുകൾ

* ബോസ്റ്റൺ യൂണിവേഴ്സിറ്റി- ഹിസ്റ്റോളജി ചിത്രം   
* Dryeyezone.com ലെ ഡയഗ്രം

വർഗ്ഗം:കണ്ണ്
ലോറൈൻ ബ്രാക്കോ

**ലോറൈൻ ബ്രാക്കോ** (; ജനനം ഒക്ടോബർ 2, 1954) ഒരു അമേരിക്കൻ നടിയാണ്. 1990 ലെ മാർട്ടിൻ സ്കോർസെസെ ചലച്ചിത്രമായ ഗുഡ്ഫെല്ലാസിലെ കാരെൻ ഫ്രീഡ്‌മാൻ ഹിൽ എന്ന കഥാപാത്രമായി അഭിനയയിച്ചതിലൂടെ കൂടുതലായി അറിയപ്പെടുന്ന അവർക്ക് ഈ വേഷം മികച്ച സഹനടിക്കുള്ള അക്കാദമി അവാർഡ് നേടിക്കൊടുത്തു. *ദി സോപ്രാനോസ്*  എന്ന എച്ച്ബി‌ഒ പരമ്പരയിലെ  ഡോ. ജെന്നിഫർ മെൽഫി എന്ന കഥാപാത്രവും ശ്രദ്ധിക്കപ്പെട്ടിരുന്നു.

## ആദ്യകാലജീവിതം
ന്യൂയോർക്കിലെ ബ്രൂക്ലിനിലെ ബേ റിഡ്ജ് പരിസരത്താണ് ബ്രാക്കോ ജനിച്ചത്. എലീൻ (മുമ്പ്, മോളിനെക്സ്, ജീവിതകാലം: 1926-2010) സാൽവറ്റോർ ബ്രാക്കോ സീനിയർ എന്നിവരാണ് മാതാപിതാക്കൾ. അവൾക്ക് ഒരു സഹോദരിയും (നടി എലിസബത്ത് ബ്രാക്കോ), സാൽവറ്റോർ, ജൂനിയർ എന്ന പേരിൽ ഒരു സഹോദരനുമുണ്ട്. അവളുടെ പിതാവ് ഇറ്റാലിയൻ വംശജനും മാതാവ് ഇംഗ്ലണ്ടിൽ ജനിച്ച ഫ്രഞ്ച് വംശജയുമാണ്. രണ്ടാം ലോകമഹായുദ്ധസമയത്ത് അവളുടെ മാതാപിതാക്കൾ കണ്ടുമുട്ടുകയും ഒരു യുദ്ധ വധുവായി എലീൻ സാൽവത്തോർ ബ്രാക്കോയോടൊപ്പം അമേരിക്കയിലേക്ക് എത്തുകയും ചെയ്തു. ലോംഗ് ഐലൻഡിലെ വെസ്റ്റ്ബറിയിലെ മാക്സ്വെൽ ഡ്രൈവിൽ ബ്രാക്കോ വളരുകയും 1972 ൽ ഹിക്സ്വില്ലെ ഹൈസ്കൂളിൽ നിന്ന് ബിരുദം നേടുകയും ചെയ്തു. ഇംഗ്ലീഷ്, ഫ്രഞ്ച്, ഇറ്റാലിയൻ ഭാഷകൾ ബ്രാക്കോ നന്നായി കൈകാര്യം ചെയ്യുന്നു.

## ഔദ്യോഗികജീവിതം
1974 ൽ ബ്രാക്കോ ഫ്രാൻസിലേക്ക് മാറുകയും അവിടെ ജീൻ-പോൾ ഗാൽട്ടിയറുടെ ഒരു ഫാഷൻ മോഡലായി ജോലിയെടുക്കുകയും ചെയ്തു. ഒരു പതിറ്റാണ്ടോളം അവൾ അവിടെ താമസിച്ചു.

മോഡലിംഗിനിടയിൽ, ഫ്രഞ്ച് നാടകകൃത്തായ മാർക്ക് കമോലെറ്റി, ബ്രാക്കോയെ സമീപിക്കുകയും അദ്ദേഹത്തിന്റെ ഒരു നാടകമായ ഡ്യുവോസ് സർ കാനാപെ (1979) എന്ന രചനയുടെ ചലച്ചിത്രാവിഷ്കാരത്തിൽ ഒരു പ്രധാന വേഷം വാഗ്ദാനം ചെയ്യുകയും ചെയ്തു. താൻ ഒരു നടിയാകുമെന്ന ബ്രാക്കോ ചിന്തിച്ചിരുന്നില്ല എന്നതിനാൽ, തുടക്കത്തിൽ വിസമ്മതിച്ചു. ഒടുവിൽ അവൾ ആ സിനിമയിൽ അഭിനയിക്കുകയും പക്ഷേ അനുഭവം "ബോറടിപ്പിക്കുന്നതും" അവളുടെ പ്രകടനം "ഭയങ്കരവും" ആണെന്നു കണ്ടെത്തി. എന്നിരുന്നാലും, മറ്റ് രണ്ട് ഫ്രഞ്ച് സിനിമകളിൽക്കൂടി പണത്തിനായി അവർ അഭിനയിച്ചു.

കുറച്ച് പരിശീലനം നേടിയാൽ അഭിനയം ആസ്വദിക്കാമെന്ന് അവളുടെ ഒരു സുഹൃത്ത് നിർദ്ദേശിച്ചതിന് ശേഷം, ജോൺ സ്ട്രാസ്ബെർഗിനൊപ്പം അവർ സെമിനാറുകൾ നടത്തി. അഭിനയ പാഠങ്ങൾ ഇഷ്ടപ്പെട്ടിരുന്നുവെങ്കിലും തന്റെ കഴിവുകളെക്കുറിച്ച് അവൾക്ക് ഇപ്പോഴും ഉറപ്പില്ലായിരുന്നു.

1980 കളിൽ റേഡിയോ ലക്സംബർഗിൽ ഡിസ്ക് ജോക്കിയായി അവർ ജോലി ചെയ്തു. ക്രൈം സ്റ്റോറി എന്ന പരമ്പരയുടെ ആദ്യ സീസണിലെ "ഹൈഡ് ആന്റ് ഗോ തീഫ്" എന്ന എപ്പിസോഡിൽ പോൾ ഗിൽ‌ഫോയ്‌ലിന്റെ ബന്ദിയായി അവർ പ്രത്യക്ഷപ്പെട്ടു. അവളുടെ സഹോദരി എലിസബത്ത് പരമ്പരയുടെ തുടക്കത്തിൽ ഒരു ബന്ദിയായി അഭിനയിച്ചിരുന്നു.

## സ്വകാര്യജീവിതം
ബ്രാക്കോ വിവാഹിതയാകുകയം രണ്ടുതവണ വിവാഹമോചനം നടത്തുകയും ചെയ്തിരുന്നു.

1979 ൽ ഫ്രഞ്ച്കാരനായ ഡാനിയേൽ ഗ്വാർഡിനെ വിവാഹം കഴിക്കുകയും 1982 ൽ അവർ വിവാഹമോചനം നേടുകയും ചെയ്തു. അവരുടെ മകൾ നടിയായ മാർഗോക്സ് ഗുവാർഡ് ആണ്.

പാരീസിൽ താമസിക്കുന്നതിനിടെ കണ്ടുമുട്ടിയ നടൻ ഹാർവി കീറ്റലുമായി 12 വർഷത്തെ ഒരു ബന്ധത്തിലായിരുന്നു അവർ. അവർക്ക് സ്റ്റെല്ല കീറ്റൽ (ജനനം 1985) എന്ന പേരിൽ ഒരു മകളുണ്ട്. ബ്രാക്കോയും കീറ്റലും തമ്മിൽ മകൾ സ്റ്റെല്ലക്കുവേണ്ടി ഒരു നീണ്ട നിയമ പോരാട്ടം നടത്തുകയും ഇത് ബ്രാക്കോക്ക് വിഷാദ രോഗത്തിനു കാരണമാകുകയും അഭിനയ വേഷങ്ങൾ നഷ്ടപ്പെടുന്നതിനും, നിയമനടപടികൾക്കായി 2 മില്യൺ ഡോളറിന്റെ ചിലവിനുമിടയാക്കി.

1994 ൽ നടൻ എഡ്വേർഡ് ജെയിംസ് ഓൾമോസുമായുള്ളതായിരുന്നു ബ്രാക്കോയുടെ രണ്ടാമത്തെ വിവാഹം; 2002 ൽ അവർ വിവാഹമോചനം നേടി. ഷോട്ടോകാൻ കരാട്ടെ പരിശീലകയാണ് ബ്രാക്കോ. 

## അവലംബം

വർഗ്ഗം:1954-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
മരിയ ബെല്ലോ

**മരിയ എലീന ബെല്ലോ** (ജനനം: ഏപ്രിൽ 18, 1967) ഒരു അമേരിക്കൻ നടിയും എഴുത്തുകാരിയുമാണ്. *[[പെർമനന്റ് മിഡ്‌നൈറ്റ്]]* (1998), *[[പേബാക്ക്]]* (1999), *[[കൊയോട്ട് അഗ്ലി]]* (2000), *[[ദി കൂളർ]]* (2003), *[[എ ഹിസ്റ്ററി ഓഫ് വയലൻസ്]]* (2005), *[[ദി മമ്മി: ടോംബ് ഓഫ് ഡ്രാഗൺ എമ്പറർ]]* (2008), *[[പ്രിസണേർസ്]]* (2013) ), *[[ലൈറ്റ്സ് ഔട്ട്]]* (2016) തുടങ്ങിയവ അവർ അഭിനയിച്ച പ്രധാന ചിത്രങ്ങളിൽ ഉൾപ്പെടുന്നു. ടെലിവിഷനിൽ ER (1997–1998) എന്ന മെഡിക്കൽ നാടകീയ പരമ്പരയിലെ ഡോ. അന്ന ഡെൽ അമിക്കോ ആയി പ്രത്യക്ഷപ്പെട്ടു. 2013 ൽ *ടച്ച്* എന്ന പരമ്പരയിലെ ലൂസി റോബിൻസ്, 2016 ലെ *ഗോലിയാത്ത്* എന്ന പരമ്പരയുടെ ആദ്യ സീസണിലെ മിഷേൽ മക്ബ്രൈഡ് എന്ന കഥാപാത്രവും കൂടാതെ 2017 മുതൽ *ജാക്ക്* എന്ന *NCIS* പരമ്പരയിലെ സ്പെഷ്യൽ ഏജൻറ് ജാക്വിലിൻ "ജാക്ക്" സ്ലോണുമാണ് അവരുടെ മറ്റു താര കഥാപാത്രങ്ങൾ.

## ആദ്യകാലം
പെൻസിൽവാനിയയിലെ നോറിസ്റ്റൗണിൽ സ്‌കൂൾ നഴ്‌സും അദ്ധ്യാപികയുമായ കാത്തിയുടേയും ഒരു കരാറുകാരനായ ജോ ബെല്ലോയുടേയും പുത്രിയായി മരിയ ബെല്ലോ ജനിച്ചു. അവളുടെ പിതാവ് ഇറ്റലിയിലെ മോണ്ടെല്ലയിൽ വേരുകളുള്ള ഇറ്റാലിയൻ അമേരിക്കക്കാരനും മാതാവ് പോളിഷ് അമേരിക്കക്കാരിയുമാണ്. ഒരു തൊഴിലാളിവർഗ റോമൻ കത്തോലിക്കാ കുടുംബത്തിൽ വളർന്ന അവർ പെൻസിൽവാനിയയിലെ റാഡ്‌നോറിലെ ആർച്ച് ബിഷപ്പ് ജോൺ കരോൾ ഹൈസ്‌കൂളിൽ നിന്ന് ബിരുദം നേടി. വില്ലനോവ സർവകലാശാലയിൽ പൊളിറ്റിക്കൽ സയൻസിൽ ബിരുദം നേടി. ബരുദാനന്തരം  നിരവധി ന്യൂയോർക്ക് പ്രൊഡക്ഷനുകളുടെ നാടകങ്ങളിലൂടെ ബെല്ലോ അഭിനയ വൈദഗ്ദ്ധ്യം നേടി.

## ഔദ്യോഗികജീവിതം
ബെല്ലോയുടെ ആദ്യകാല ടിവി അവതരണങ്ങളിൽ *ദി കമ്മിഷ്* (1991), *ഡ്യൂ സൗത്ത്* (1994), *നോവേർ മാൻ* (1995), *മിസറി ലവ്സ് കമ്പനി* (1995), *ഇആർ* (1997–98) എന്നിവയിലെ എപ്പിസോഡുകൾ ഉൾപ്പെടുന്നു. ടിവി പരമ്പരയായ *മിസ്റ്റർ & മിസ്സിസ് സ്മിത്തിൽ* മിസ്സിസ് സ്മിത്ത് എന്ന കഥാപാത്രമായി അഭിനയിച്ചതായിരുന്നു അവളുടെ അഭിനയജീവിതത്തിലെ പ്രധാന വഴിത്തിരിവ്. 8 ആഴ്ചകൾക്കുശേഷം ഈ ഷോ റദ്ദാക്കപ്പെട്ടു. *ഇ.ആറിന്റെ* മൂന്നാം സീസണിലെ അവസാന മൂന്ന് എപ്പിസോഡുകളിൽ ശിശുരോഗവിദഗ്ദ്ധയായ ഡോ. അന്ന ഡെൽ അമിക്കോ എന്ന കഥാപാത്രമായി പ്രത്യക്ഷപ്പെടുകയും ഈ മെഡിക്കൽ നാടകീയപരമ്പരയുടെ നാലാം സീസണിൽ ഒരു സ്ഥിര അഭിനേതാവുമായിരുന്നു.

ബെല്ലോ സിനിമകളിലേക്ക് നീങ്ങുകയും *കൊയോട്ട് അഗ്ലി* (2000) എന്ന സിനിമയിൽ അഭിനയിക്കുകയും ചെയ്തു. *ദി കൂളർ* (2003) എന്ന ചിത്രത്തിന് മികച്ച സഹനടി, *എ ഹിസ്റ്ററി ഓഫ് വയലൻസ്* (2005) എന്ന ചിത്രത്തിന് മികച്ച നടിക്കുള്ള പുരസ്കാരം എന്നിങ്ങനെ രണ്ടുതവണ ഗോൾഡൻ ഗ്ലോബ് അവാർഡിന് നാമനിർദ്ദേശം ചെയ്യപ്പെട്ടിരുന്നു. *ദ ജെയ്ൻ ഓസ്റ്റൺ ബുക്ക് ക്ലബ്ബിൽ* (2007) ജോസെലിൻ എന്ന കഥാപാത്രമായും 1976 ൽ ജോൺ കാർപെന്ററിന്റെ സംവിധാനത്തിൽ പുറത്തിറങ്ങിയ യഥാർത്ഥ ചലച്ചിത്രത്തിന്റെ പുനർനിർമ്മാണമായ 2005 ൽ പുറത്തിറങ്ങിയ *അസ്സോൾട്ട് ഓൺ പ്രിസിൻക്റ്റ് 13* എന്ന സിനിമയിൽ ഡോ. അലക്സ് സാബിയൻ എന്ന കഥാപാത്രമായും അഭിനയിച്ചു. 2008 ൽ, *ദി മമ്മി: ടോംബ് ഓഫ് ഡ്രാഗൺ എമ്പററിൽ* എവ്‌ലിൻ ഓ കോണലായി അഭിനയിച്ചു. 2008 ഡിസംബറിൽ ബെല്ലോ എച്ച്ബി‌ഒയ്ക്കായി ഒരു നാടകം വികസിപ്പിക്കാൻ തുടങ്ങി. പുതിയ പരമ്പരകളിൽ അഭിനയിക്കുന്നതിനു പുറമേ, എക്സിക്യൂട്ടീവ് പ്രൊഡ്യൂസറായി പ്രവർത്തിക്കാനും ബെല്ലോ പദ്ധതിയിട്ടിരുന്നു. സാമുവൽ ഗോൾഡ്‌വിൻ ഫിലിംസ് 2010 ഫെബ്രുവരി 26 ന് തിയേറ്ററുകളിൽ റിലീസ് ചെയ്ത 2009-ൽ പുറത്തിറങ്ങിയ *ദി യെല്ലോ ഹാൻഡ്‌കർച്ചീഫ്* എന്ന നാടകീയ ചിത്രത്തിലും അവർ അഭിനയിച്ചു.

## അവലംബം

വർഗ്ഗം:1967-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
ക്രിസ്റ്റൺ സ്വാൻസൺ

**ക്രിസ്റ്റൺ നോയൽ സ്വാൻസൺ** (ജനനം: ഡിസംബർ 19, 1969) ഒരു അമേരിക്കൻ നടിയാണ്. 1992 ലെ കൾട്ട് ചിത്രമായ *ബഫി ദി വാമ്പയർ സ്ലേയറിലെ* ബഫി സമ്മേർസ്, 1996 ലെ കൾട്ട് ഫിലിം *ദി ഫാന്റം* എന്നീ ചിത്രങ്ങളിലെ വേഷങ്ങളിലൂടെയാണ് അവർ കൂടുതൽ അറിയപ്പെടുന്നത്. വെസ് ക്രെവന്റെ ഹൊറർ ചിത്രമായ *ഡെഡ്‌ലി ഫ്രണ്ട്* (1986) എന്ന ചിത്രത്തിൽ‌ ആദ്യമായി ഒരു താര കഥാപാത്രമായി അഭിനയിക്കുകയും തുടർന്ന് വി. സി. ആൻഡ്രൂസിന്റെ  *ഫ്ലവേഴ്സ് ഇൻ ദ ആട്ടിക്* (1987) എന്ന നോവലിന്റെ അതേ പേരിലുള്ള ചലച്ചിത്രാവിഷ്കരണത്തിൽ കാതറിൻ "കാത്തി" ഡോലൻഗാങ്ങർ എന്ന കഥാപാത്രമായി അഭിനയിച്ചു. *ഹോട്ട് ഷോട്ട്സ്!* (1991), *ദി പ്രോഗ്രാം* (1993), *ദി ചേസ്* (1994), *8 ഹെഡ്സ് ഇൻ എ ഡഫൽ ബാഗ്* (1997), *ബിഗ് ഡാഡി* (1999), *ഡ്യൂഡ്, വേൾസ് മൈ കാർ?* (2000), *പ്രെറ്റി ഇൻ പിങ്ക്* (1986), *ഫെറിസ് ബുള്ളേഴ്സ് ഡേ ഓഫ്* (1986) ഉൾപ്പെടെ നിരവധി ചിത്രങ്ങളിലും സ്വാൻസൺ അഭിനയിച്ചു. 

## ആദ്യകാലം
കായികവിദ്യാഭ്യാസ അധ്യാപകരായ റോബർട്ടിന്റെയും റോസ്മേരി സ്വാൻസന്റെയും മകളായി കാലിഫോർണിയയിലെ മിഷൻ വിജോയിൽ സ്വാൻസൺ ജനിക്കുകയും വളരുകയും ചെയ്തു. എൽ ടൊറോ ഹൈസ്കൂളിൽ നിന്ന് ബിരുദം നേടി. സ്വാൻസണിന് റോബ് എന്നു പേരായ ഒരു ജ്യേഷ്ഠസഹോദരനുണ്ട്. അവളുടെ വംശപാരമ്പര്യത്തിൽ സ്വീഡിഷ്, ജർമ്മൻ എന്നിവയും ഉൾപ്പെടുന്നു. കാലിഫോർണിയയിലെ അനാഹൈമിൽ ഇംഗ്ലീഷും പത്രപ്രവർത്തനവും പഠിപ്പിച്ച ഒരു അമ്മാവൻ അവർക്കുണ്ട്.

ഒൻപതാമത്തെ വയസ്സിൽ ക്രിസ്റ്റൺ സ്വാൻസൺ തന്റെ മാതാപിതാക്കളോട് അഭിനയത്തിലുള്ള താൽപര്യം പ്രകടിപ്പിക്കുകയും ടെലിവിഷൻ പരസ്യങ്ങളിൽ അഭിനയിക്കാൻ തുടങ്ങുകയും ചെയ്തു. ഒരു കളിപ്പാവ വിപണന സ്ഥാപനത്തിന്റെ വാണിജ്യപ്പരസ്യത്തിൽ പ്രത്യക്ഷപ്പെട്ടതിലൂടെ ആദ്യത്തെ ജോലിയിൽ പ്രവേശിക്കുകയും അതിനുശേഷം നിരവധി വാണിജ്യപരമായ വേഷങ്ങൾ അവതരിപ്പിക്കുകയും ചെയ്തു.

## ഔദ്യോഗികജീവിതം
ആർ. ജെ. ആഡംസിനൊപ്പം ദ ആക്ടേർസ് വർക്ൿഷോപ്പിൽ സ്വൻസൺ തന്റെ അഭിനയ ജീവിതം ആരംഭിക്കുകയും വളരെപ്പെട്ടെന്ന് ടിവി പരസ്യ വേഷങ്ങളിലേക്കും തുടർന്ന് കാഗ്‌നി ആന്റ് ലെയ്‌സി, ആൽഫ്രഡ് ഹിച്ച്‌കോക്ക് പ്രസന്റ്‌സ് തുടങ്ങിയ പരമ്പരകളിലെ വേഷങ്ങളിലും പ്രത്യക്ഷപ്പെട്ടു. 1986 ൽ, രണ്ട് ജോൺ ഹ്യൂസ് ചിത്രങ്ങളിലൂടെ അവർ ചലച്ചിത്ര രംഗത്തേയ്ക്ക് അരങ്ങേറ്റം കുറിച്ചു. ഇതിലെ പ്രെറ്റി ഇൻ പിങ്ക് എന്ന ചിത്രത്തിൽ ഒരു മൂകയുടെ വേഷത്തിലും, *ഫെറിസ് ബുള്ളേഴ്സ് ഡേ ഓഫ്* എന്ന ചിത്രത്തിൽ ഫെറിസ് എന്ന കഥാപാത്രം ക്ലാസ്സിൽ ഹാജരാകാതിരുന്നതിന് ഒഴികഴിവ് പറയുന്ന കഥാപാത്രമായും അഭിനയിച്ചു. 1986 ൽ വെസ് ക്രെവന്റെ ഡെഡ്‌ലി ഫ്രണ്ട് എന്ന ചിത്രത്തിലെ സാമന്തയെന്ന "അടുത്തവീട്ടിലെ പെൺകുട്ടി" ആയി  അഭിനയിച്ചതായിരുന്നു അവരുടെ താര വേഷം. അടുത്ത വർഷം വി. സി. ആൻഡ്രൂസിന്റെ ബെസ്റ്റ് സെല്ലർ നോവലായ ഫ്ലവേഴ്‌സ് ഇൻ ആട്ടിക്കിന്റെ ചലച്ചിത്ര രൂപത്തിൽ കാത്തിയായി അഭിനയിച്ചു.ർ

## സ്വകാര്യജീവിതം
1986 ൽ നടൻ അലൻ തിക്കെയുമായി 17 വയസുള്ളപ്പോൾ സ്വാൻസൺ ഡേറ്റിംഗ് ആരംഭിക്കുകയും രണ്ട് വർഷത്തിന് ശേഷം അവർക്ക് 19 വയസും അയാൾക്ക് 42 വയസുമുള്ളപ്പോൾ വിവാഹനിശ്ചയം നടത്തുകയും ചെയ്തു. എന്നാൽ ഈ ജോഡി ഒരിക്കലും വിവാഹം കഴിച്ചില്ല.

സ്കേറ്റിംഗ് വിത് സെലിബ്രിറ്റീസ് എന്ന പരമ്പര നടന്നുകൊണ്ടിരിക്കെ സഹതാരം ലോയ്ഡ് ഐസ്ലറും സ്വാൻസണുമായി ഒരു വിവാഹേതര ബന്ധം ആരംഭിച്ചിരുന്നു. മാർഷ്യ ഓബ്രിയനിൽ നിന്ന് ലോയ്ഡ് വിവാഹമോചനം ഉറപ്പിച്ച് ഒരു മാസത്തിന് ശേഷം 2007 ഫെബ്രുവരി 16 ന് സ്വാൻസൺ മാഗ്നസ് ഹാർട്ട് സ്വാൻസൺ ഐസ്ലർ എന്ന പുത്രനു ജന്മം നൽകി.  2009 ഫെബ്രുവരി 7 ന് കാലിഫോർണിയയിലെ സാൻ ലൂയിസ് ഒബിസ്പോയിൽവച്ച് അവർ ഐസ്ലറെ വിവാഹം കഴിച്ചു.

താൻ എല്ലായ്പ്പോഴും അഭിമാനിയായ റിപ്പബ്ലിക്കൻ ആയിരുന്നുവെന്ന് സ്വാൻസൺ പറഞ്ഞു. അവർ ഡൊണാൾഡ് ട്രംപിന്റെ പിന്തുണക്കാരിയാണ്.

## അവലംബം
വളയം (ചലച്ചിത്രം)

മുരളിയും മനോജ് കെ. ജയനും പ്രധാന വേഷങ്ങളിൽ അഭിനയിച്ച സിബി മലയിൽ സംവിധാനം ചെയ്ത 1992 ലെ ഇന്ത്യൻ മലയാള ചിത്രമാണ് ***വളയം*** .   കൈതപ്രം എഴുതിയ വരികൾക്ക്  എസ് പി വെങ്കിടേഷ് ഈണം പകർന്നു മുരളി ,മനോജ് കെ ജയൻ ,ഒടുവിൽ ഉണ്ണികൃഷ്ണൻ , ,പാർവ്വതി തുടങ്ങിയവർ പ്രധാന വേഷമിട്ടു. 

## താരനിര

## പാട്ടരങ്ങ്
*വരികൾ:കൈതപ്രം
*ഈണം:  എസ് പി വെങ്കിടേഷ്

## പരാമർശങ്ങൾ

## പുറംകണ്ണികൾ

* 
*  
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1992-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ലോഹിതദാസ് തിരക്കഥ എഴുതിയ ചലച്ചിത്രങ്ങൾ
വർഗ്ഗം:ലോഹിതദാസ് കഥ എഴുതിയ ചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
വർഗ്ഗം:കൈതപ്രം-വെങ്കിടേഷ് ഗാനങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
ബ്രിട്ടനി സ്നോ

**ബ്രിട്ടനി സ്നോ** (ജനനം: മാർച്ച് 9, 1986) ഒരു അമേരിക്കൻ അഭിനേത്രിയും നിർമ്മാതാവും സംവിധായികയും ഗായികയുമാണ്. *ഗൈഡിംഗ് ലൈറ്റ്* (1998-2001) എന്ന സിബിഎസ് പരമ്പരയിലെ വേഷം അവതരിപ്പച്ചതോടെ അവൾ മുഖ്യധാരയിലേയ്ക്കുയരുകയും ഇതിലെവേഷത്തിന്റെപേരിൽ മികച്ച യുവ നടിയ്ക്കുള്ള ഒരു യംഗ് ആർട്ടിസ്റ്റ് അവാർഡ് നേടുകയും യുവനടിയ്ക്കുള്ള മറ്റ് രണ്ടു പുരസ്കാര നാമനിർദ്ദേശങ്ങളോടൊപ്പം ഒരു സോപ്പ് ഓപ്പറ ഡൈജസ്റ്റ് അവാർഡിനും നാമനിർദ്ദേശം ചെയ്യപ്പെട്ടിരുന്നു. അതിനുശേഷം *അമേരിക്കൻ ഡ്രീംസ്* (2002–2005) എന്ന എൻ‌ബി‌സി പരമ്പരയിൽ സ്നോ അഭിനയിച്ചതോടെ ഒരു യംഗ് ആർട്ടിസ്റ്റ് അവാർഡിനും മൂന്ന് ടീൻ ചോയ്സ് അവാർഡുകൾക്കും നാമനിർദേശം ചെയ്യപ്പെട്ടു.

തുടർന്ന് *നിപ്പ്/ടക്ക്* (2005), *ഹാരിസ് ലാ* (2011), *ഓൾമോസ്റ്റ് ഫാമിലി* (2019) എന്നിവയുൾപ്പെടെയുള്ള ടെലിവിഷൻ പരമ്പരകളിൽ സ്നോ പ്രത്യക്ഷപ്പെട്ടു. ജോൺ ടക്കർ മസ്റ്റ് ഡൈ (2006), ഹെയർസ്‌പ്രേ (2007), *പിച്ച് പെർഫെക്റ്റ്* സിനിമാ പരമ്പര (2012–2017), സംവൺ ഗ്രേറ്റ് (2019) തുടങ്ങിയ വിജയകരമായ സിനിമകളിൽ അവർ അഭിനയിച്ചിട്ടുണ്ട്. ദി പാസിഫയർ (2005), പ്രോം നൈറ്റ് (2008), ദി വിസിയസ് കൈന്റ് (2009), വുഡ് യു റാതർ (2012), ഹാംഗ്മാൻ (2017), ബുഷ്വിക്ക് (2017) തുടങ്ങിയവ അവരുടെ മറ്റു സിനിമകളിൽ ഉൾപ്പെടുന്നു.

## ആദ്യകാലം
ഫ്ലോറിഡയിലെ ടമ്പയിൽ സിൻഡയുടെയും ജോൺ സ്നോയുടെയും മകളായാണ് സ്നോ ജനിച്ചു വളർന്നത്. അവർക്ക് ഒരു സഹോദരനും സഹോദരിയുമുണ്ട്. ടമ്പയിലെ ഗെയ്‌തർ ഹൈസ്‌കൂളിൽ പഠനത്തിനു ചേർന്നു.

## ഔദ്യോഗികജീവിതം
ബർഡൈൻസിനായുള്ള ഒരു അച്ചടി പരസ്യത്തിലൂടെ മൂന്നാമത്തെ വയസ്സിൽ സ്നോ മോഡലിംഗ് ആരംഭിച്ചു. കൌമാരക്കാരിയായ സൂസൻ "ഡെയ്‌സി" ലെമെ എന്ന കഥാപാത്രമായി സിബി‌എസിന്റെ സോപ്പ് ഓപ്പറ *ഗൈഡിംഗ് ലൈറ്റിൽ* മൂന്ന് വർഷത്തോളം അവർ ഉണ്ടായിരുന്നു. എൻ‌ബി‌സിയുടെ നാടക പരമ്പരയായ അമേരിക്കൻ ഡ്രീംസിൽ മെഗ് പ്രയർ എന്ന കഥാപാത്രത്തെയും നിപ്പ് / ടക്കിന്റെ മൂന്നാം സീസണിൽ  നിയോ-നാസി ഹൈസ്കൂൾ വിദ്യാർത്ഥി ഏരിയൽ ആൽ‌ഡെർമാനെയും അവർ അവതരിപ്പിച്ചു. അമേരിക്കൻ ഡ്രീംസ് സൗണ്ട് ട്രാക്കിൽ "മൈ ബോയ്ഫ്രണ്ട് ബാക്ക്" എന്ന ഗാനത്തിനായി അവർ പിന്നണിഗാനം പാടി. കുടുംബ ഹാസ്യചിത്രമായ ദി പസിഫിയറിൽ (2005) ലോറൻ ഗ്രഹാം, വിൻ ഡീസൽ എന്നിവരോടൊപ്പം അഭിനയിച്ചു. കൗമാര റൊമാന്റിക് ഹാസ്യചിത്രമായ ജോൺ ടക്കർ മസ്റ്റ് ഡൈയിൽ (2006) ജെസ്സി മെറ്റ്കാൾഫിനൊപ്പം സ്നോ പ്രത്യക്ഷപ്പെട്ടിരുന്നു. വാണിജ്യപരമായി വിജയിച്ച ഈ ചിത്രം ലോകമെമ്പാടുമായി 68 ദശലക്ഷം ഡോളർ നേടിയിരുന്നു.  2006 ൽ കിംഗ്ഡം ഹാർട്ട്സ് II എന്ന വീഡിയോ ഗെയിമിൽ നമീനെ എന്ന കഥാപാത്രത്തിനു ശബ്ദം നൽകുകയും സ്റ്റുഡിയോ ഗിബ്ലിയുടെ വിസ്പർ ഓഫ് ദി ഹാർട്ട് എന്ന ആനിമേഷൻ ചലച്ചിത്രത്തിൽ ഷിസുകു സുകിഷിമ എന്ന കഥാപാത്രത്തിനും ശബ്ദം നൽകി. ലോ ആൻറ് ഓർഡർ: സ്‌പെഷ്യൽ വിക്ടിംസ് യൂണിറ്റിന്റെ സീസൺ ഏഴ് ഫൈനലിൽ ഉന്മാദ വിഷാദ രോഗം ബാധിച്ച ഒരു യുവതിയെ അവർ അവതരിപ്പിച്ചു. 2006 ജൂലൈയിൽ പുറത്തിറങ്ങിയ *ദ അക്കാദമി ഈസ്...* എന്ന റോക്ക് ബാന്റ് അവതരിപ്പിച്ച "ദി ഫ്രേസ് ദാറ്റ് പെയ്സ്" എന്ന സംഗീത വീഡിയോയിൽ ബ്രിട്ടനി സ്നോ പ്രത്യക്ഷപ്പെട്ടിരുന്നു.

## സ്വകാര്യജീവിതം
സ്നോ തന്റെ വിവാഹനിശ്ചയം മുൻ വസ്തു ഇടപാടുകാരൻ ടൈലർ സ്റ്റാനാലാൻഡുമായി 2019 ഫെബ്രുവരി 19 ന് പ്രഖ്യാപിച്ചു. 2020 മാർച്ച് 14 ശനിയാഴ്ച്ച മാലിബുവിൽ വച്ച് അവർ വിവാഹിതരായി.

## അവലംബം

വർഗ്ഗം:1986-ൽ ജനിച്ചവർ
വർഗ്ഗം:മാർച്ച് 9-ന് ജനിച്ചവർ
സ്നേഹം (1977 ചലച്ചിത്രം)

എ. ഭീം സിംഗ് സംവിധാനം ചെയ്ത് കെ‌എൻ‌എസ് ജാഫർഷ നിർമ്മിച്ച 1977 ലെ ഇന്ത്യൻ മലയാള ചിത്രമാണ് ***സ്നേഹം*** . ചിത്രത്തിൽ സുകുമാരി, അടൂർ ഭാസി, മല്ലിക സുകുമാരൻ, മാസ്റ്റർ രാജ്കൃഷ്ണ നെല്ലിക്കോട് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ജയ വിജയയുടെ ചിത്രത്തിന് സംഗീതത്തിൽ ശ്രീകുമാരൻ തമ്പി ഗാനങ്ങൾ എഴുതി .   

## അഭിനേതാക്കൾ

*Sukumari
*Adoor Bhasi
*Mallika Sukumaran
*Master Rajkrishna
*Master Sridhar
*Nellikode Bhaskaran
*Vidhubala
*rajendra prasad

## ശബ്‌ദട്രാക്ക്
ജയ വിജയ സംഗീതം നൽകിയതും വരികൾ ശ്രീകുമാരൻ തമ്പി രചിച്ചതുമാണ്. 

## പരാമർശങ്ങൾ

## പുറംകണ്ണികൾ

* 
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ

വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:എ.ഭീംസിംഗ് സംവിധാനം ചെയ്ത ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
കൈറ്റ്‌ലിൻ ഡബിൾഡേ

**കൈറ്റ്‌ലിൻ ജാനറ്റ് ഡബിൾഡേ** (ജനനം: ജൂലൈ 19, 1984) ഒരു അമേരിക്കൻ നടിയാണ്. തന്റെ ആദ്യകാല അഭിനയജീവിതത്തിൽ *വെയിറ്റിംഗ് ...* (2005), *അക്സെപ്റ്റഡ്* (2006) എന്നിവയുൾപ്പെടെ നിരവധി ചലച്ചിത്രങ്ങളിൽ അവർ സഹവേഷങ്ങൾ ചെയ്തിരുന്നു. 2015 മുതൽ 2016 വരെയുളള കാലത്ത് ഫോക്സ് മ്യൂസിക്കൽ പ്രൈം ടൈം സോപ്പ് ഓപ്പറയായ *എമ്പയറിൽ* റോണ്ട ലിയോൺ എന്ന കഥാപാത്രമായി വേഷമിട്ടു. 2017 ൽ, കൈറ്റ്‍ലിൻ ഡബിൾഡേ സി‌എം‌ടി സംഗീത നാടക പരമ്പരയായ *നാഷ്‌വില്ലെയിലെ* അഭിനേതാവായി ചേർന്നു.2019 ൽ *ക്രിസ്മസ് അറ്റ് ഗ്രേസ്ലാന്റ്: ഹോം ഫോർ ദി ഹോളിഡേസ്* എന്ന ടെലിവിഷൻ സിനിമയിൽ നായികയായി അവർ പ്രത്യക്ഷപ്പെട്ടു.

## ആദ്യകാലജീവിതം
ലോസ് ഏഞ്ചൽസിൽ ജനിച്ചുവളർന്ന ഡബിൾഡേ, ഫ്രാങ്ക് ഡബിൾഡേയുടേയും ക്രിസ്റ്റീന ഹാർട്ടിന്റേയും രണ്ട് പെൺമക്കളുടെ മൂത്തയാളാണ്. ഒരു ഷോ ബിസിനസ്സ് കുടുംബത്തിൽ വളർന്ന അവരുടെ മാതാപിതാക്കൾ മുൻ പ്രൊഫഷണൽ അഭിനേതാക്കളും ഇളയ സഹോദരിയായ പോർഷ്യ ഒരു നടിയുമാണ്. മാതാവ് വിനോദ വ്യവസായത്തിൽ നാടകകൃത്തായും നാടക നിർമ്മാതാവായും പ്രവർത്തിക്കുന്നു. കൈറ്റ്‌ലിൻ ഡബിൾഡേ ലോസ് ഏഞ്ചൽസിലെ ഹാമിൽട്ടൺ ഹൈസ്കൂളിലെ മ്യൂസിക് അക്കാദമിയിൽ പഠനത്തിന് ചേർന്നു.

2002 ൽ *വിത്തൗട്ട് എ ട്രേസ്* എന്ന സി.ബി.എസ്. പരമ്പരയുടെ ഒരു എപ്പിസോഡിലൂടെ കൈറ്റ്‌ലിൻ ഡബിൾഡേ അഭിനയരംഗത്തേക്ക് പ്രവേശിക്കുകയും, അതേ വർഷം തന്നെ *ക്യാച്ച് മി ഇഫ് യു കാൻ* എന്ന സിനിമയിൽ പ്രത്യക്ഷപ്പെടുകയും ചെയ്തു. വെയിറ്റിംഗ് ... (2005), ദി ടിവി സെറ്റ് (2006), അക്സെപ്റ്റഡ് (2006) എന്നീ ചിത്രങ്ങളിലെ വേഷങ്ങളിലൂടെ അഭിനയരംഗത്ത് അവർ പ്രായോഗിക പരിശീലനം നേടി. 2007 ൽ കേവ്മെൻ എന്ന എബിസി കോമഡി പരമ്പരയിൽ അഭിനയിച്ചു. പരമ്പരയ്ക്ക് നിഷേധാത്മക അവലോകനങ്ങൾ ലഭിക്കുകയും പ്രക്ഷേപണം തുടങ്ങി ഒരു മാസത്തിനുശേഷം അത് റദ്ദാക്കപ്പെടുകയും ചെയ്തു. തുടർന്നുള്ള വർഷങ്ങളിൽ, *സി‌എസ്‌ഐ: മിയാമി, ബ്രദേഴ്‌സ് & സിസ്റ്റേഴ്സ്, ബോൺസ്, ദി ക്ലോസർ, ക്രിമിനൽ മൈൻഡ്സ്, ഡ്രോപ്പ് ഡെഡ് ദിവ, വിച്ചസ് ഓഫ് ഈസ്റ്റ് എൻഡ്* തുടങ്ങി ചെറിയ വേഷങ്ങളിലൂടെ ഡബിൾഡേ ടെലിവിഷനിൽ തന്റെ കലാരംഗത്തെ പ്രകടനം തുടർന്നു.  2011 ൽ *ഹംഗ്* എന്ന എച്ച്ബി‌ഒ കോമഡി പരമ്പരയിലെ ലോഗൻ ലൂയിസിന്റെ ആവർത്തിച്ചുള്ള വേഷവും ഡബിൾഡേ അവതരിപ്പിച്ചു.

2015 ൽ, ഡബിൾഡേ ഫോക്സിന്റെ മ്യൂസിക്കൽ പ്രൈം ടൈം സോപ്പ് ഓപ്പറയായ *എമ്പയറിൽ* അഭിനയിക്കാൻ തുടങ്ങി. ലിയോൺ കുടുംബത്തിലെ മൂത്ത മകന്റെ ഭാര്യ റോണ്ട ലിയോണായി അവർ അഭിനയിച്ചു. 2015 ൽ, ഏകനായ പിതാവ് ഓട്ടിസമുള്ള തന്റെ മകനെ വളർത്തുന്നതുസംബന്ധമായ ജോൺ ആഷർ സംവിധാനം ചെയ്ത *പോ* എന്ന സ്വതന്ത്ര നാടകീയ സിനിമയിൽ അഭിനയിച്ചു. 2016 ജൂണിൽ സിഡബ്ല്യു ടെലിവിഷന്റെ ഇംപ്രൂവ്‌സേഷണൽ കോമഡി ഷോ *ഹൂസ് ലൈൻ ഈസ് ഇറ്റ് എവേയിൽ* ഒരു സെലിബ്രിറ്റി അതിഥിയായും ഡബിൾഡേ പ്രത്യക്ഷപ്പെട്ടിരുന്നു. 2017 ൽ, *സ്കേറി എൻ‌ഡിംഗ്സ്* എന്ന ജനപ്രിയ ഹൊറർ പരമ്പരയിൽ ഓസ്ട്രേലിയൻ നടൻ ആദം ജെ. യെൻഡിനൊപ്പം "*ദി വാട്ടർ റൈസസ്*" എന്ന എപ്പിസോഡിൽ അവർ പ്രത്യക്ഷപ്പെട്ടു.

2017 ൽ സി‌എം‌ടി സംഗീത നാടക പരമ്പരയായ നാഷ്‌വില്ലെയുടെ യഥാർത്ഥ താരമായിരുന്ന കോന്നി ബ്രിട്ടന്റെ വിരമിക്കലിനേത്തുടർന്ന്, ഈ പരമ്പരയുടെ അഞ്ചാം സീസണിൽ ഡബിൾഡേ അഭിനയിച്ചു. ഗായിക / ഗാനരചയിതാവായ ജെസ്സി കെയ്‌നെ എന്ന കഥാപാത്രത്തെ അവർ ഇതിൽ അവതരിപ്പിച്ചു. 2017 ജൂൺ 15 ലെ പരമ്പരയുടെ നൂറാമത്തെ എപ്പിസോഡിനിടെയാണ് അവർ തന്റെ കഥാപാത്രത്തെ അവതരിപ്പിച്ചത്.

## സ്വകാര്യജീവിതം
2015 മെയ് മാസത്തിൽ ഡബിൾഡേ പാരീസിൽവച്ച് ഡെവിൻ ലൂസിയൻ എന്ന ഡിജെയുമായി വിവാഹനിശ്ചയം നടത്തി. ലൂസിയനുമായി 2016 മെയ് 6 ന് ബിഗ് സറിൽ വച്ച് വിവാഹം കഴിച്ചു. ദമ്പതികൾക്ക് 2019 ൽ ജനിച്ച ഒരു പുത്രനുണ്ട്.

## അവലംബം

വർഗ്ഗം:1984-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
നിക്കോൾ എഗെർട്ട്

**നിക്കോൾ എലിസബത്ത് എഗെർട്ട്** (ജനനം: ജനുവരി 13, 1972) ഒരു അമേരിക്കൻ നടിയാണ് . അവരുടെ ശ്രദ്ധേയമായ വേഷങ്ങളിൽ *ചാൾസ് ഇൻ ചാർജ്* എന്ന ടെലിവിഷൻ പരമ്പരയിലെ ജാമി പവൽ, *ബേവാച്ച്* എന്ന ടെലിവിഷൻ പരമ്പരയിലെ സമ്മർ ക്വിൻ എന്നിവ ഉൾപ്പെടുന്നു. *സൂപ്പർ മാരിയോ ബ്രദേഴ്സ് സൂപ്പർ ഷോ!*, *ബോയ് മീറ്റ്സ് വേൾഡ്* എന്നീ പരമ്പരകളിൽ  അവർ അതിഥി വേഷം ചെയ്തിരുന്നു. ലൈഫ് ടൈമിലൂടെ പ്രദർശിപ്പിക്കപ്പെട്ട നിരവധി ക്രിസ്മസ് സിനിമകളുടെ ഭാഗമായിരുന്നു അവർ. VH1 റിയാലിറ്റി ഷോ *സെലിബ്രിറ്റി ഫിറ്റ് ക്ലബിൽ* 2010 ൽ മത്സരിച്ച നിക്കോൾ എഗെർട്ട് 2013 ൽ എബിസിയുടെ സെലിബ്രിറ്റി ഡൈവിംഗ് ഷോ *സ്പ്ലാഷിൽ* രണ്ടാം സ്ഥാനത്തെത്തി.

## അവലംബം
ഇന്റർഫെറോൺ ആൽഫ -2 ബി

ആന്റിവൈറൽ അല്ലെങ്കിൽ ആന്റിനിയോപ്ലാസ്റ്റിക് മരുന്നാണ് **ഇന്റർഫെറോൺ ആൽഫ -2 ബി.** ഇന്റർഫെറോൺ ആൽഫ -2 എന്ന പ്രോട്ടീന്റെ പുനർസംയോജന രൂപമാണിത്. സൂറിച്ച് സർവകലാശാലയിലെ ചാൾസ് വൈസ്മാന്റെ ലബോറട്ടറിയിൽ ആദ്യം സീക്വൻസ് ചെയ്യുകയും എഷെറിക്കീയ കോളി ബാക്റ്റീരിയയുമായി പുന:സംയോജിപ്പിക്കുകയും ചെയ്തു. ഇത് അമേരിക്കൻ മൾട്ടിനാഷണൽ ബയോടെക്നോളജി കമ്പനി ബയോജനിൽ വികസിപ്പിച്ചെടുത്തു. **ഇൻട്രോൺ-എ** എന്ന വ്യാപാര നാമത്തിൽ ഷെറിംഗ്-പ്ലോവ് ഇതിനെ വിപണനം ചെയ്തു. വൈറൽ അണുബാധകൾക്കും ക്യാൻസറിനും ഇത് ഉപയോഗിക്കുന്നു. 

ക്രോണിക് ഹെപ്പറ്റൈറ്റിസ് സി, ക്രോണിക് ഹെപ്പറ്റൈറ്റിസ് ബി, ഹെയറി സെൽ ലുക്കീമിയ, ബെഹ്ചെറ്റ്സ് രോഗം, ക്രോണിക് മൈലോജെനസ് ലുക്കീമിയ, മൾട്ടിപ്പിൾ മൈലോമ, ഫോളികുലാർ ലിംഫോമ, കാർസിനോയിഡ് ട്യൂമർ, മാസ്റ്റോസൈറ്റോസിസ്, മാലിഗ്നന്റ് മെലനോമ എന്നിവയുടെ ചികിത്സയ്ക്കായി ഈ മരുന്ന് ലോകമെമ്പാടും അംഗീകരിച്ചിട്ടുണ്ട്.

SARS-CoV-2 ഉള്ള രോഗികളെ ചികിത്സിക്കുന്നതിനായി ക്ലിനിക്കൽ പരീക്ഷണങ്ങളിൽ ഈ മരുന്ന് ഉപയോഗിക്കുന്നു. 
കൊറോണ വൈറസ് രോഗം 2019 ബാധിതരെ ചികിൽസിക്കുന്നതിന് പരീക്ഷണാടിസ്ഥാനത്തിൽ  **ഇന്റർഫെറോൺ ആൽഫ -2 ബി.** ഉപയോഗിച്ചുവരുന്നു.

## അവലംബം


## പുറത്തേക്കുള്ള കണ്ണികൾ

*Intron-A Summary of Product Characteristics
*

വർഗ്ഗം:ആന്റിവൈറലുകൾ
വർഗ്ഗം:കോവിഡ്-19
നിറകുടം

എ. ഭീംസിംഗ് സംവിധാനം ചെയ്ത് ബേബി നിർമ്മിച്ച 1977 ലെ ഇന്ത്യൻ മലയാളഭാഷാ ചിത്രമാണ് നിറകുടം. കമൽ ഹാസൻ, ശ്രീദേവി, സുകുമാരി, കവിയൂർ പൊന്നമ്മ, അദൂർ ഭാസി എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. ജയ വിജയയുടെ ചിത്രത്തിന് സംഗീത സ്കോർ ഉണ്ട്. ശിവാജി ഗണേശൻ അഭിനയിച്ച ഭീംസിങ് തന്നെ സംവിധാനം ചെയ്ത തമിഴ് ക്ലാസിക് *ഭാഗാ പിരിവിനൈയുടെ* റീമേക്കാണിത്.

## താരനിര

## പാട്ടരങ്ങ്
വരികൾ:ബിച്ചു തിരുമല, ഈണം: ജയ വിജയ 
ഈ ചിത്രത്തിലെ "നക്ഷത്രദീപങ്ങൾ തിളങ്ങി" എന്ന ഗാനത്തിൽ കെ ജെ യേശുദാസ് വേദിയിൽ പാടുന്നു.

## പരാമർശങ്ങൾ

## പുറംകണ്ണികൾ
* 
*   

വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ

വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:എ.ഭീംസിംഗ് സംവിധാനം ചെയ്ത ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:കമൽ ഹാസൻ അഭിനയിച്ച ചലച്ചിത്രങ്ങൾ
വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ
വർഗ്ഗം:കമലഹാസൻ-ശ്രീദേവി ജോഡി
അൽ-നാദിറ

സനാത്രുക്ക് രണ്ടാമന്റെ കീഴിലുള്ള അറബ രാജ്യത്തിന്റെ തലസ്ഥാനമായ ഹത്രയുടെയും നഗരം ഉപരോധിക്കുന്നതിനിടെ ഷാപൂർ ഒന്നാമൻ രാജാവുമായി പ്രണയത്തിലായ ഹത്രയുടെ രാജകുമാരിയുടെയും പതനത്തെക്കുറിച്ചുള്ള ഒരു മധ്യകാല കഥയാണ് **അൽ-നാദിറ**. ഭാഗികമായ ഈ സാങ്കൽപ്പിക വിവരണം ആദ്യകാല ഇസ്ലാമിക കാലഘട്ടത്തിലെ പേർഷ്യൻ, അറബി ഉറവിടങ്ങളിൽ രേഖപ്പെടുത്തിയിട്ടുണ്ട്. കൂടാതെ അതിന്റെ ചില ഘടകങ്ങൾ ചില ആധുനിക കഥകൾക്ക് പ്രചോദനമായി.

അൽ-തബാരിയുടെ താരിഖ് അൽ-തബാരി, മിർഖോണ്ടിന്റെ റാസത്ത് അസ്-സഫ, ഇബ്നു ഖല്ലിക്കന്റെ വഫായത്ത് അൽ-അയ്യാൻ, ഫെർഡോസിയുടെ ഷഹനാമ എന്നിവയുൾപ്പെടെ അറബി, പേർഷ്യൻ സാഹിത്യങ്ങളിലും ആദ്യകാല ഇസ്ലാമിക കാലഘട്ടത്തിലെ കവിതകളിലും ഈ കഥ പരാമർശിക്കപ്പെടുന്നു. അവിടെ രാജകുമാരിയെ രാജാവിന്റെ മകളായ മാലികയായി () രേഖപ്പെടുത്തിയിട്ടുണ്ട്.

## കഥാസംഗ്രഹം

റോമൻ-പേർഷ്യൻ യുദ്ധങ്ങളിൽ, റോമൻ സാമ്രാജ്യവും പാർത്തിയൻ സാമ്രാജ്യവും തമ്മിലുള്ള ഒരു ബഫർ രാജ്യമായിരുന്നു അറബ രാജ്യം. റോമൻ ചക്രവർത്തിമാരായ ട്രാജനും (എ.ഡി. 117-ൽ) സെപ്റ്റിമിയസ് സെവേറസും (എ.ഡി. 193, 197) ഉപരോധങ്ങൾ പിന്തിരിപ്പിക്കാൻ തലസ്ഥാന നഗരമായ ഹാത്രയെ ശക്തമാക്കിയിരുന്നു. സനാത്രുക്ക് രണ്ടാമന്റെ ഭരണകാലത്ത് രാജ്യം വികസിച്ചു. ആദ്യകാല ഇസ്‌ലാമിക പാരമ്പര്യമനുസരിച്ച്, അൽ-നാദിറ അറബയിലെ രാജാവായ അൽ-ദൈസാൻ അല്ലെങ്കിൽ സതിരുണിന്റെ (സനാത്രുക് II) മകളായിരുന്നു.

പാർത്തിയൻ സാമ്രാജ്യത്തിന് ശേഷം സസാനിയൻ സാമ്രാജ്യം വന്നു. പേർഷ്യൻ രാജാവായ ഷാപൂർ ഒന്നാമൻ നഗരം ഉപരോധിക്കുന്നതിനിടെ അദ്ദേഹവുമായി പ്രണയത്തിലായ അൽ-നാദിറ കോട്ടയുടെ തലസ്ഥാനമായ ഹത്രയെ അദ്ദേഹത്തിന് ഒറ്റിക്കൊടുത്തു. സസാനിയൻ രാജവംശത്തിന്റെ സ്ഥാപകനായ അർഡാഷിർ ഒന്നാമന്റെ മകനായിരുന്നു ഷാപൂർ. തുടർന്ന് ഷാപൂർ ഒന്നാമൻ ഹത്രയുടെ രാജാവിനെ പിടികൂടി കൊല്ലുകയും നഗരത്തെ കൊള്ളയടിക്കുകയും നശിപ്പിക്കുകയും ചെയ്തു. ഇതിനുശേഷം അദ്ദേഹം അൽ നാദിറയെ വിവാഹം കഴിച്ചു. 

ഒരു രാത്രി അൽ-നാദിറയ്ക്ക് ഉറങ്ങാൻ കഴിഞ്ഞില്ല, അവളുടെ കിടക്ക തനിക്ക് പരുക്കനാണെന്ന് പരാതിപ്പെട്ടു. അവളുടെ ചർമ്മത്തിൽ കുടുങ്ങിയ ഒരു മർട്ടിൽ ഇലയാണ് ഇതിന് കാരണമെന്ന് പിന്നീട് മനസ്സിലായി. അവളുടെ മൃദുത്വം കണ്ട് ആശ്ചര്യപ്പെട്ട ഷാപൂർ, അച്ഛൻ അവളെ എങ്ങനെ വളർത്തിവലുതാക്കിയതെന്ന് ചോദിച്ചു. തുടർന്ന് പിതാവിനോടുള്ള അൽ-നാദിറയുടെ നന്ദികേട് മനസ്സിലാക്കിയ ഷാപൂർ അവളെ ക്രൂരമായി വധിച്ചു.

## അവലംബം

വർഗ്ഗം:സാങ്കൽപ്പിക രാജകുമാരിമാർ
ഓൾഗ ഗുരാമിഷ്വിലി-നിക്കോളാഡ്‌സെ

**ഓൾഗ ഗുരാമിഷ്വിലി-നിക്കോളാഡ്‌സെ** (ജോർജിയൻ: ოლღა გურამიშვილი-ნიკოლაძე, 29 ജൂലൈ 1855 - 24 മെയ് 1940) ഒരു ജോർജിയൻ ബയോളജിസ്റ്റും അധ്യാപികയുമായിരുന്നു. വിദേശത്ത് പഠിച്ച ആദ്യ വനിതകളിൽ ഒരാളായ അവർ പെഡഗോഗിയിൽ ബിരുദം നേടി, ജോർജിയയിലേക്ക് നൂതന അധ്യാപന രീതികൾ കൊണ്ടുവന്നു. 1886-ൽ ദീദി ജിഖൈഷിയിൽ ഒരു പെൺകുട്ടികളുടെ സ്കൂളും പിന്നീട് ഒരു വനിതാ ജിംനേഷ്യവും സ്ഥാപിച്ചു. രാജ്യത്ത് സ്കൂളിൽ വച്ച് സെറികൾച്ചർ അവതരിപ്പിക്കുകയും മെക്കാനിക്കൽ നെയ്ത്തും തുന്നലും പഠിപ്പിക്കുകയും ചെയ്തു. അവളുടെ പിന്നീടുള്ള കരിയറിൽ, 1894 മുതൽ 1912 വരെ പോറ്റിയിലെ സ്കൂൾ ബോർഡിന്റെ ചെയർ ആയി സേവനമനുഷ്ഠിച്ചു. വിദ്യാഭ്യാസരംഗത്തെ സമഗ്ര സംഭാവനകളെ ഓർമിച്ചുകൊണ്ട് ടിബിലിസിയിലെ ഒരു തെരുവ് അവളുടെ പേര് വഹിക്കുന്നു.
## ആദ്യകാലജീവിതം
## കുറിപ്പുകൾ
 
## അവലംബം
### Citations

### ഗ്രന്ഥസൂചിക

*
*
*
*
*
*
*
* 
*
*
*
*
*
*
സാദരം (ചലച്ചിത്രം)

1995 ൽ ജോസ് തോമസ് സംവിധാനം ചെയ്ത മലയാള ചിത്രമാണ് **സാദരം**.   സുരേഷ് ഗോപി, ലാലു അലക്സ്, ഗീത, ചിത്ര, ശ്രീനാഥ്, കവിയൂർ പൊന്നമ്മ  സുകുമാരി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.  എ.കെ. ലോഹിതദാസ്ആണ്  തിരക്കഥ എഴുതിയത്.  ഈ ചിത്രം ബോക്സോഫീസിൽ ഒരു സൂപ്പർ ഹിറ്റായിരുന്നു     കൈതപ്രം ജോൺസൺ സംഘം ഗാനങ്ങളൊരുക്കി.  കിരീടം ഉണ്ണി ആണ് ഈ ചിത്രം നിർമ്മിച്ചത്  

## പ്ലോട്ട്
തൊഴിൽപരമായി അഭിഭാഷകനാണെങ്കിലും രഘുനന്ദൻ മേനോൻ ( സുരേഷ് ഗോപി ) കൃഷിയിൽ സന്തോഷം കണ്ടെത്തുന്നു. അമ്മ ( കാവിയൂർ പൊന്നമ്മ ), മൂത്ത സഹോദരൻ, കുടുംബം എന്നിവരടങ്ങുന്ന കുടുംബത്തോടൊപ്പം അദ്ദേഹം സന്തോഷകരമായ ജീവിതം നയിക്കുന്നു. സാഹിത്യത്തിലെ ഗവേഷണ വിദ്യാർത്ഥിയാണ് രഘുനന്ദന്റെ പ്രതിശ്രുത വരൻ രേഖ (സുവർണ്ണ മാത്യു). ഒരു രാത്രി, തന്റെ കൃഷിയിടത്തിലൂടെ ഒരു സാധാരണ നടത്തത്തിൽ, രഘു ഗുരുതരമായി പരിക്കേറ്റ പെൺകുട്ടിയെ ( ഗീത ) രക്ഷിക്കുന്നു. പിറ്റേന്ന് രാവിലെ, അവൾ സ്വയം സേതുലക്ഷ്മി എന്ന് സ്വയം പരിചയപ്പെടുത്തുകയും പുരുഷ സംഘം ക്രൂരമായി ബലാത്സംഗം ചെയ്തതായി അറിയിക്കുകയും പിന്നീട് അവളെ വലിച്ചെറിയുകയും ചെയ്തു. അടുത്ത രണ്ട് ദിവസത്തേക്ക് രഘു തന്റെ ഫാം ഹൗസിൽ അവൾക്ക് അഭയം വാഗ്ദാനം ചെയ്യുന്നു. ഒരു സർപ്രൈസ് സന്ദർശനത്തിന് വന്ന രേഖ, രഘുവുമായി ബന്ധമുണ്ടെന്ന് തെറ്റിദ്ധരിച്ച ഫാം ഹൗസിൽ സേതുവിനെ കണ്ടെത്തുന്നു. അയാളുടെ വിശദീകരണങ്ങൾ അവളെ ബോധ്യപ്പെടുത്തുന്നതിൽ പരാജയപ്പെടുന്നു. ഫാംഹൗസിൽ താമസിക്കുന്ന ഒരു പെൺകുട്ടിയെക്കുറിച്ച് അറിഞ്ഞപ്പോൾ, മുതിർന്ന പോലീസ് ഉദ്യോഗസ്ഥൻ കൂടിയായ മൂത്ത സഹോദരൻ ഹരിനന്ദൻ മേനോൻ ( ലാലു അലക്സ്) ഫാംഹൗസിലെത്തുന്നു. സേതുലക്ഷ്മിയെ കണ്ട് ഞെട്ടി അയാൾ ഒന്നും പറയാതെ പെട്ടെന്ന് മടങ്ങുന്നു. തന്നെ ബലാത്സംഗം ചെയ്തവരിൽ ഒരാളാണ് ഹരിയെന്ന് സേതു രഘുവിനെ വിശദീകരിക്കുന്നു. സംഭവത്തെക്കുറിച്ച് കൂടുതലറിയാൻ വീട്ടിലെത്തിയ ഹരി, തന്റെ തെറ്റ് ഏറ്റുപറയുകയും താൻ ഗർഭിണിയല്ലെന്ന് ന്യായീകരിക്കാൻ ശ്രമിക്കുകയും ചെയ്യുന്നു. എന്നാൽ സേതുവിന് നീതി നൽകുന്നതിൽ രഘു ഉറച്ചുനിൽക്കുന്നു. സേതുവിന് നീതി ലഭ്യമാക്കാനുള്ള ശ്രമത്തിൽ രഘു തന്റെ അമ്മ, പ്രതിശ്രുതവധു, സഹോദരി എന്നിവരുൾപ്പെടെ വീടിനുള്ളിൽ നിന്ന് കടുത്ത എതിർപ്പ് നേരിടുന്നു. സേതു ബലാത്സംഗത്തിന് ഇരയായെന്ന് അറിഞ്ഞ മാധവൻ (രവി വല്ലത്തോൾ) അവളുടെ പ്രതിശ്രുതവധു അവളെ സ്വീകരിക്കാൻ തയ്യാറാകുന്നില്ല. അവൾക്ക് ഒരു പുതിയ ജീവിതം നൽകാനായി രഘു സേതുവിനെ വിവാഹം കഴിച്ച് അവളുടെ വീട്ടിലേക്ക് കൊണ്ടുവരുന്നു. എന്നാൽ വീട്ടിൽ സേതുവിനെ അകത്തേക്ക് കൊണ്ടുവരരുതെന്ന് സഹോദരി (ചിത്ര) ആവശ്യപ്പെടുന്നു. രഘു സേതുവിനെ കൂട്ടിക്കൊണ്ടുപോയി ഓടിക്കുന്നു. 

## താരനിര

## പാട്ടരങ്ങ്
*വരികൾ:കൈതപ്രം
*ഈണം:  ജോൺസൺ

 	
## പരാമർശങ്ങൾ

## ഉറവിടങ്ങൾ

* രാജാധ്യക്ഷൻ, ആശിഷ്; വില്ലെമെൻ, പോൾ (1999) ''എൻസൈക്ലോപീഡിയ ഓഫ് ഇന്ത്യൻ സിനിമ'' . ബ്രിട്ടീഷ് ഫിലിം ഇൻസ്റ്റിറ്റ്യൂട്ട്. ശേഖരിച്ചത് 2011 ഒക്ടോബർ. 

## പുറംകണ്ണികൾ
*   
*   

വർഗ്ഗം:മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൈതപ്രം-ജോൺസൺ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:ജോസ് തോമസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ലോഹിതദാസ് തിരക്കഥ എഴുതിയ ചലച്ചിത്രങ്ങൾ
വർഗ്ഗം:ലോഹിതദാസ് കഥ എഴുതിയ ചലച്ചിത്രങ്ങൾ
വർഗ്ഗം:വേണുഗോപാൽ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
യംഗ് വുമൺ ഇൻ എ ബ്ളാക്ക് ഡ്രെസ്

ഏകദേശം 1520-ൽ പ്രമുഖ ഇറ്റാലിയൻ ചിത്രകാരനായിരുന്ന ടിഷ്യൻ വെസല്ലി ചിത്രീകരിച്ച ഒരു എണ്ണച്ചായ ചിത്രമാണ് **യംഗ് വുമൺ ഇൻ എ ബ്ളാക്ക് ഡ്രെസ്**. ഇപ്പോൾ ഈ ചിത്രം വിയന്നയിലെ കുൻതിസ്റ്റിസ്റ്റോറിഷെസ് മ്യൂസിയത്തിൽ സൂക്ഷിച്ചിരിക്കുന്നു. പിന്നീട് ഈ ചിത്രം പൽമ ഇൽ വെച്ചിയോയുടേതാണെന്നും അതിനെതുടർന്ന് ജിയോവന്നി കരിയാനിയുടേതാണെന്നും തെറ്റായി ആരോപിക്കപ്പെട്ടിരുന്നു. റോബർട്ടോ ലോംഗി ടിഷ്യൻ ചിത്രീകരിച്ചതാണെന്ന് തെളിയിച്ചശേഷം ഇപ്പോൾ നിർണായക സമവായത്തിലെത്തി.

ഒരു സ്ത്രീയുടെ പകുതി നീളവും, കാഴ്ചക്കാരന് അഭിമുഖമായി, അവരുടെ ഉടൽ ചെറുതായി തിരിച്ച് ചലനാത്മകത നൽകുന്നു. ഒരു കൈ അവരുടെ കറുത്ത വസ്ത്രം പിടിച്ചിരിക്കുന്നു. സ്ത്രീയുടെ ശാരീരിക തരം ആർട്ടിസ്റ്റിന്റെ മറ്റ് നിരവധി ചിത്രങ്ങളായ ഫ്ലോറ, വുമൺ വിത്ത് എ മിറർ എന്നിവയിൽ ആവർത്തിക്കുന്നു. അവർ ടിഷ്യന്റെ യജമാനത്തിയായിരിക്കാം, അല്ലെങ്കിൽ ആവർത്തിച്ചുള്ള മോഡലായിരിക്കാം.
## ചിത്രകാരനെക്കുറിച്ച്

പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
## കുറിപ്പുകൾ

## അവലംബം
* Francesco Valcanover, *L'opera completa di Tiziano*, Rizzoli, Milano 1969.

## പുറത്തേക്കുള്ള കണ്ണികൾ
*Catalogue page 

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ടിഷ്യൻ ചിത്രങ്ങൾ
നഡചി നഡചി

ത്യാഗരാജസ്വാമികൾ രീതിഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് **നഡചി നഡചി**. 

## വരികൾ
### പല്ലവി
നഡചി നഡചി ജൂചേരയോധ്യാ
നഗരമു ഗാനരേ

### അനുപല്ലവി
പുഡമി സുതസഹായുഡൈ ചെലംഗേ
പൂർണ്ണുനി ആത്മാരാമുനി ഗൂഡിയാഡ

### ചരണം
അട്ടേ കന്നുലു ഗൂർചി തെരചി സൂത്രമു
ബട്ടി വെലികി വേഷധാരുലൈ
പുട്ടു ചാവു ലേനി താവു തെലിയക
പൊഗഡെദരു ത്യാഗരാജവിനുതുനി 

## അർത്ഥം

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:രീതിഗൗള രാഗത്തിൽ ചിട്ടപ്പെടുത്തിയ കൃതികൾ
ബ്രച്സ് മെംബ്രേൻ

കോറോയിഡിന്റെ ഏറ്റവും ആന്തരിക പാളിയാണ് **ബ്രച്സ് മെംബ്രേൻ** . ഗ്ലാസ്സി മൈക്രോസ്കോപ്പിക് രൂപം ഉള്ളതിനാൽ ഇതിനെ *വിട്രിയസ് ലാമിന* എന്നും വിളിക്കുന്നു. ഇത് 2–4 μm കട്ടിയുള്ളതാണ്.  

## പാളികൾ
ബ്രച്സ് മെംബ്രേന് അഞ്ച് പാളികൾ ഉണ്ട്. അകത്ത് നിന്ന് പുറത്തേക്ക് ഈ പാളികൾ താഴെ പറയുന്നവയാണ്:  
# റെറ്റിനൽ പിഗ്മെന്റ് എപിത്തീലിയത്തിന്റെ ബേസ്മെന്റ് മെംബ്രേൻ 
# ഇന്നർ കൊളാജനസ് സോൺ 
# സെൻഡ്രൽ ബാൻഡ് ഓഫ് ഇലാസ്റ്റിക് ഫൈബേഴ്സ് 
# ഔട്ടർ കൊളാജനസ് സോൺ 
# കൊറിയോകാപ്പിലറികളുടെ ബേസ്മെന്റ് മെംബ്രേൻ 

റെറ്റിനൽ പിഗ്മെൻറ് എപ്പിത്തീലിയം ഫോട്ടോറിസെപ്റ്ററുകളിൽ നിന്ന്, ബ്രച്സ് മെംബ്രേന് കുറുകെ കോറോയിഡിലേക്ക് മെറ്റബോളിക് മാലിന്യങ്ങൾ എത്തിക്കുന്നു. 

## ഭ്രൂണശാസ്ത്രം
ഗര്ഭപിണ്ഡത്തിന്റെ വികാസത്തില് ഒരു ഇലാസ്റ്റിക് ഷീറ്റായി ബ്രച്സ് മെംബ്രേൻ ഉണ്ടാകുന്നു. 

## പാത്തോളജി
ബ്രച്സ് മെംബ്രേൻപ്രായത്തിനനുസരിച്ച് കട്ടിയാകുകയും മെറ്റബോളിറ്റുകളുടെ ഗതാഗതം മന്ദഗതിയിലാക്കുകയും ചെയ്യുന്നു. ഇത് പ്രായവുമായി ബന്ധപ്പെട്ട മാക്യുലർ ഡീജനറേഷനിൽ ഡ്രൂസെൻ രൂപപ്പെടുന്നതിലേക്ക് നയിച്ചേക്കാം.  ബ്രച്സ് മെംബ്രേനിലും ഉള്ളിലും പ്രധാനമായും ഫോസ്ഫോലിപിഡുകൾ അടങ്ങിയ നിക്ഷേപങ്ങൾ ഉണ്ടാകാം. ചുറ്റളവിലേതിനേക്കാൾ സെൻട്രൽ ഫണ്ടസിൽ ലിപിഡുകളുടെ ശേഖരണം കൂടുതലാണെന്ന് തോന്നുന്നു.  

സ്യൂഡോസാന്തോമ എലാസ്റ്റിക്കം, ഹ്രസ്വദൃഷ്ടി, മുറിവുകൾ എന്നിവ ബ്രച്സ് മെംബ്രേന് കേടുപാടുണ്ടാക്കി കൊറോയിഡൽ നിയോവാസ്കുലറൈസേഷന് കാരണമായേക്കാം. ആൻജിയോയിഡ് സ്ട്രീക്കുകൾ മൂലം, ബ്രച്സ് മെംബ്രേൻ  കാൽ‌സിഫിക്കേഷനും, മെംബ്രേൻ  കട്ടിയായി വിള്ളലുകൾ ഉണ്ടാകുന്നതിനും കാരണമാകുന്നു.

ആൽഫ (IV) കൊളാജൻ ശൃംഖലകളെ ബാധിക്കുന്ന ജനിതക വൈകല്യമായ ആൽ‌പോർട്ട്സ് സിൻഡ്രോം ബ്രച്സ് മെംബ്രേനെ ബാധിച്ച് 'ഡോട്ട് ആൻഡ് ഫ്ലെക്ക്' റെറ്റിനോപ്പതി പോലുള്ള വൈകല്യങ്ങൾക്കും കാരണമാകും. 

## പേര്
ജർമ്മൻ ശരീരശാസ്ത്രജ്ഞനായ കാൾ വിൽഹെം ലുഡ്‌വിഗ് ബ്രച് ൻറെ പേരിലാണ് ബ്രച്സ് മെംബ്രേൻ അറിയപ്പെടുന്നത്. 

## പരാമർശങ്ങൾ

## ബാഹ്യ ലിങ്കുകൾ
* നാഷണൽ ഐ ഇൻസ്റ്റിറ്റ്യൂട്ടിലെ ചിത്രങ്ങൾ

വർഗ്ഗം:നേത്ര ഘടന
കാൾ വിൽഹെം ലുഡ്‌വിഗ് ബ്രച്

മെയിൻസിൽ ജനിച്ച ജർമ്മൻ ശരീരശാസ്ത്രജ്ഞനായിരുന്നു **കാൾ വിൽഹെം ലുഡ്‌വിഗ് ബ്രച്** (മെയ് 1, 1819 - ജനുവരി 4, 1884). 

1842-ൽ അദ്ദേഹം ഗീസെൻ യൂണിവേഴ്സിറ്റി യിൽ നിന്നും മെഡിക്കൽ ഡോക്ടറേറ്റ് നേടി. 1850-ൽ ബാസൽ സർവകലാശാലയിൽ അനാട്ടമി, ഫിസിയോളജി പ്രൊഫസറായി നിയമിതനായി. 1855-ൽ ഗീസെനിലേക്ക് പ്രൊഫസറായി മടങ്ങി. 

1855-ൽ അദ്ദേഹം " *Über die Befruchtung des thierischen Eies und über die histologische Deutung desselben* " ("മൃഗങ്ങളുടെ ബീജസങ്കലനത്തെക്കുറിച്ചും അതിന്റെ ഹിസ്റ്റോളജിക്കൽ വ്യാഖ്യാനത്തെക്കുറിച്ചും" ഉള്ള പഠനം പ്രസിദ്ധീകരിച്ചു.  

## അനുബന്ധ നാമങ്ങൾ

* "ബ്രച്സ് ഗ്രന്ഥികൾ": ചിലപ്പോൾ ട്രാക്കോമ ഗ്രന്ഥികൾ എന്നും അറിയപ്പെടുന്നു. 
* " ബ്രച്സ് മെംബ്രേൻ ": കോറോയിഡിന്റെ ആന്തരിക പാളി. 

## പരാമർശങ്ങൾ

* ആന്റിക്വേറിയൻ ബുക്ക് സെല്ലേഴ്സ് അസോസിയേഷൻ     (ജീവചരിത്ര വിവരങ്ങൾ) 
* മൊണ്ടോഫാക്റ്റോ നിഘണ്ടു ( നാമങ്ങളുടെ നിർവചനം) 

വർഗ്ഗം:1884-ൽ മരിച്ചവർ
വർഗ്ഗം:1819-ൽ ജനിച്ചവർ
സാറ്റ്ലർ പാളി

ഓസ്ട്രിയൻ നേത്രരോഗവിദഗ്ദ്ധനായ ഹ്യൂബർട്ട് സാറ്റ്‌ലറുടെ പേരിലുള്ള **സാറ്റ്‌ലർ പാളി**, കണ്ണിലെ കോറോയിഡിന്റെ ഇടത്തരം വ്യാസമുള്ള രക്തക്കുഴലുകളുടെ അഞ്ച് (അല്ലെങ്കിൽ ആറ്  ) പാളികളിൽ ഒന്നാണ്. ചുവടെയുള്ള ബ്രച്സ് മെംബ്രേൻ, കോറിയോകാപ്പിലറികൾ, ഹല്ലർ പാളി, മുകളിലുള്ള സുപ്രകൊറോയിഡ എന്നിവയ്ക്കിടയിലാണ് ഇത് സ്ഥിതിചെയ്യുന്നത്.

## അളവെടുക്കൽ രീതികളും ക്ലിനിക്കൽ സ്വാധീനവും
പുതിയ ഡയഗ്നോസ്റ്റിക് രീതികൾ, പ്രത്യേകിച്ച് ഒപ്റ്റിക്കൽ കോഹെറൻസ് ടോമോഗ്രാഫി വ്യത്യസ്ത ലെയറുകളുടെ  ധാരണ വിപുലമാക്കി. 

ആരോഗ്യമുള്ള വ്യക്തികൾക്കിടയിലും പ്രായവുമായി ബന്ധപ്പെട്ട മാക്കുലാർ ഡീജനറേഷൻ (എഎംഡി) ഉള്ളവരിലും കൊറോയിഡിൻ്റെ കനവും സാറ്റ്‌ലേഴ്‌സ്, ഹാലർ പാളികൾ എന്നിവയും തമ്മിലുള്ള ബന്ധം വ്യക്തമാക്കുന്ന നിരവധി പഠനങ്ങളുണ്ട്. എ‌എം‌ഡിയുടെ പുരോഗതിയുമായി ബന്ധപ്പെട്ട് പാളികളുടെ കനം ഗണ്യമായി കുറയുന്നതായി പഠനങ്ങൾ കാണിക്കുന്നു, ഇത് എ‌എം‌ഡിയുടെ പാത്തോഫിസിയോളജിയിലെ കോറിയോപതിയെ മനസ്സിലാക്കുന്നതിൽ പ്രധാനമാണ്. എന്നിരുന്നാലും, ദൈനംദിന ചക്രത്തിലുടനീളം ശക്തമായ വ്യതിയാനങ്ങളും, അതുപോലെ തന്നെ കണ്ണ്-വളർച്ചയ്ക്കിടെയുള്ള ഒപ്റ്റിക്കൽ ഉത്തേജകങ്ങളുടെ സ്വാധീനവും സൂചിപ്പിക്കുന്നത് ഈ ടിഷ്യുവിന്റെ സങ്കീർണ്ണമായ പ്രവർത്തനം പൂർണ്ണമായും മനസ്സിലാകുന്നില്ല എന്നാണ്.

## കുറിപ്പുകൾ

## പരാമർശങ്ങൾ
ഡൊമിനിക് ഡൺ

**ഡൊമിനിക് എല്ലെൻ ഡൺ** (ജീവിതകാലം: നവംബർ 23, 1959 - നവംബർ 4, 1982) ഒരു അമേരിക്കൻ നടിയായിരുന്നു. 1979 മുതൽ 1982 വരെ നിരവധി ചലച്ചിത്രങ്ങളിലും ടെലിവിഷൻ പരമ്പരകളിലും അഭിനയിച്ചെങ്കിലും 1982 ൽ പുറത്തിറങ്ങിയ *[[പോൾട്ടേർജിസ്റ്റ്]]* എന്ന ഹൊറർ സിനിമയിലെ ഡാന ഫ്രീലിംഗ് എന്ന കഥാപാത്രത്തെ അവതരിപ്പിച്ചതിലൂടെയാണ് അവർ കൂടുതൽ അറിയപ്പെടുന്നത്.

1982 ഒക്ടോബർ 30 ന് ഡൊമിനിക് ഡണ്ണിനെ അവളുടെ മുൻ കാമുകൻ ജോൺ തോമസ് സ്വീനി വെസ്റ്റ് ഹോളിവുഡ്  ഭവനത്തിന്റെ നടവഴിയിൽവച്ച് കഴുത്തു ഞെരിച്ച് കൊല്ലാൻ ശ്രമിക്കുകയും അവർ കോമ അവസ്ഥയിലേയ്ക്കെത്തുകയും ചെയ്തിരുന്നു. ഒരിക്കലും ബോധം വീണ്ടെടുക്കാതിരുന്ന അവൾ അഞ്ച് ദിവസത്തിന് ശേഷം മരണത്തിനു കീഴടങ്ങി. വിവാദമായ ഒരു കോടതി കേസിൽ, മനപ്പൂർവ്വമുള്ള നരഹത്യക്ക് ശിക്ഷിക്കപ്പെട്ട സ്വീനി മൂന്നര വർഷം തടവ് ശിക്ഷ അനുഭവിച്ചു.

## ആദ്യകാലജീവിതം
കാലിഫോർണിയയിലെ സാന്താ മോണിക്കയിൽ ഒരു മേച്ചിൽപ്രദേശത്തിന്റെ ഉടമയായിരുന്ന എല്ലെൻ ബിയാട്രിസ് "ലെന്നി" (മുമ്പ്, ഗ്രിഫിൻ), എഴുത്തുകാരനും നിർമ്മാതാവും നടനുമായിരുന്ന ഡൊമിനിക് ഡൺ എന്നിവരുടെ ഇളയ മകളായാണ് ഡോമിനിക് ഡൺ ജനിച്ചത്. അവർക്ക് അലക്സാണ്ടർ "അലക്സ്", ഒരു നടനായ ഗ്രിഫിൻ ഡൺ എന്നിങ്ങനെ രണ്ട് മൂത്ത സഹോദരന്മാർ ഉണ്ടായിരുന്നു. നോവലിസ്റ്റുകളായ ജോൺ ഗ്രിഗറി ഡണിന്റെയും ജോവാൻ ഡിഡിയന്റെയും ഭാഗിനേയി കൂടിയായിരുന്നു അവർ. അഭിനേതാക്കളായ ഗാരി കൂപ്പറിന്റെയും വെറോണിക്ക "റോക്കി" കൂപ്പറിന്റെയും മകളായ മരിയ കൂപ്പർ-ജാനിസ്, നിർമ്മാതാവ് മാർട്ടിൻ മാനുലിസ് എന്നിവരായിരുന്നു അവളുടെ ഗോഡ് പാരന്റ്സ്. അവളുടെ മാതാപിതാക്കൾ 1967 ൽ വിവാഹമോചനം നേടിയിരുന്നു.

ലോസ് ഏഞ്ചൽസിലെ ഹാർവാർഡ്-വെസ്റ്റ്‌ലേക്ക് സ്‌കൂൾ, കണക്റ്റിക്കട്ടിലെ വാട്ടർടൗണിലെ ടാഫ്റ്റ് സ്‌കൂൾ, കൊളറാഡോയിലെ ഫൌണ്ടെയ്‌നിലെ ഫൌണ്ടൻ വാലി സ്‌കൂൾ എന്നിവിടങ്ങളിൽ അവർ പഠനം നടത്തി. ബിരുദപഠനത്തിനുശേഷം ഇറ്റലിയിലെ ഫ്ലോറൻസിൽ ഒരു വർഷം ചെലവഴിക്കുകയും അവിടെ ഇറ്റാലിയൻ ഭാഷ പഠിക്കുകയും ചെയ്തു. അമേരിക്കൻ സംവിധായകനും നിർമ്മാതാവുമായിരുന്ന മിൽട്ടൺ കാറ്റ്‌സെലസിന്റെ വർക്ക്‌ഷോപ്പിൽ അഭിനയം പഠിച്ച അവർ *വെസ്റ്റ് സൈഡ് സ്റ്റോറി*, *ദി മൗസെട്രാപ്പ്, മൈ ത്രീ ഏഞ്ചൽസ്* തുടങ്ങി വിവിധ സ്റ്റേജ് പ്രൊഡക്ഷനുകളിൽ പ്രത്യക്ഷപ്പെട്ടിരുന്നു.

## ഔദ്യോഗികജീവിതം
1979 ലെ *ഡയറി ഓഫ് എ ടീനേജ് ഹിച്ച്ഹിക്കർ* ടെലിവിഷൻ ചലച്ചിത്രത്തിലേയതാണ് ഡണ്ണിന്റെ ആദ്യ വേഷം. 1980 കളിലെ ജനപ്രിയ ടെലിവിഷൻ പരമ്പരകളായ *ലൂ ഗ്രാന്റ്, ഹാർട്ട് ടു ഹാർട്ട്, ഫെയിം* എന്നിവയിൽ അഭിനയിച്ചു. കോമഡി-നാടക ടെലിവിഷൻ പരമ്പരയായ *[[ബ്രേക്കിംഗ് എവേ|ബ്രേക്കിംഗ് എവേയിൽ]]* ഡണ്ണിന് ആവർത്തിച്ചുള്ള വേഷം ഉണ്ടായിരുന്നതുകൂടാതെ മറ്റ് നിരവധി ടെലിവിഷൻ ചിത്രങ്ങളിലും പ്രത്യക്ഷപ്പെട്ടിരുന്നു.

1981 ൽ അവളുടെ ആദ്യ ചലച്ചിത്രമായ പോൾട്ടേർജിസ്റ്റിൽ അഭിനയിച്ചു. ദ്രോഹബുദ്ധികളായ പ്രേതങ്ങളാൽ ഭയപ്പെടുത്തപ്പെടുന്ന ഒരു കുടുംബത്തിലെ ദമ്പതികളുടെ കൌമാരക്കാരിയായ മകൾ ഡാന ഫ്രീലിംഗിനെ ഡൺ ഈ ചിത്രത്തിൽ അവതരിപ്പിച്ചു. സ്റ്റീവൻ സ്പിൽബർഗ് നിർമ്മിച്ച് ടോബെ ഹൂപ്പർ സംവിധാനം ചെയ്ത ഈ ചിത്രം 1982 ജൂൺ 4 ന് പ്രദർശനത്തിനെത്തുകയും, ഇത് 70 മില്യൺ ഡോളറിലധികം നേടി വൻവിജയമായിത്തീരുകയും ചെയ്തു. മരണത്തിന് മുമ്പുള്ള അവരുടെ ഒരേയൊരു ചലച്ചിത്രമാണിത്. പോൾ‌റ്റെർ‌ജിസ്റ്റിനുശേഷം, ചിപ്സ് എന്ന പരമ്പരയുടെ അവസാന സീസണിലെ എപ്പിസോഡിലും 1982 ലെ ടോം സെല്ലെക്കും സാം എലിയറ്റും അഭിനയിച്ച ടെലിവിഷൻ ചിത്രമായ *ദി ഷാഡോ റൈഡേഴ്സിലും*  അഭിനയിച്ചു.

മരിക്കുന്നതിന് തൊട്ടുമുമ്പ്, ഡൺ റോബിൻ മാക്സ്വെൽ എന്ന കഥാപാത്രമായി *V* എന്ന മിനി പരമ്പരിയിൽ അഭിനയിക്കുകയായിരുന്നു. ഇതിന്റെ ചിത്രീകരണത്തിനിടെ അവൾ മരണമടയുകയും, നടി ബ്ലെയർ ടെഫ്കിൻ പകരക്കാരിയായി അഭിനയിക്കുകയും ചെയ്തു. 

## അഭിനയരംഗം

## അവലംബം
കൊറിയോകാപ്പിലറി

**കൊറിയോകാപ്പിലറികൾ,**  കൊറൊയിഡിലെ ബ്രച്സ് മെംബ്രേന് തൊട്ടടുത്തുള്ള കാപ്പിലറികളുടെ പാളിയാണ്. 1702-ൽ ഹോവിയസ് ആണ് കോറിയോകാപിലറി ആദ്യമായി മനുഷ്യനിൽ വിവരിച്ചത്. 1838 ൽ എസ്ക്രിച്ച് ആണ് ഇതിന് പേര് ഇപ്പോഴുള്ള നൽകിയത്. പസേര (1896) അതിന്റെ രൂപത്തെ റെറ്റിനയുടെ പിഗ്മെന്റ് എപിത്തീലിയത്തിന് പുറത്തേക്ക് വരുന്ന നക്ഷത്രാകൃതിയിലുള്ള കാപ്പിലറികൾ എന്ന് വിശേഷിപ്പിച്ചു. ഡ്യൂക്ക്-എൽഡറും വൈബറും (1961) ഒരു തലത്തിലെ കാപ്പിലറികളുടെ ശൃംഖലയെന്ന നിലയിൽ അതിന്റെ സ്വഭാവത്തിന് പ്രാധാന്യം നൽകി.

## അവലംബം

## ബാഹ്യ ലിങ്കുകൾ

* https://web.archive.org/web/20070927210324/http://www.trinity.edu/rblyston/MicroA/Lectures/L31-html/sld015.htm

വർഗ്ഗം:നേത്ര ഘടന
ആധാരം (ചലച്ചിത്രം)

മുരളി, സുരേഷ് ഗോപി, ഗീത സുധീഷ് എന്നിവർ അഭിനയിച്ച ലോഹിതദാസ് രചിച്ച ജോർജ്ജ് കിത്തു സംവിധാനം ചെയ്ത് 1992 ൽ പുറത്തിറങ്ങിയ മലയാള ചിത്രമാണ് **ആധാരം** . ചിത്രത്തിന് ബോക്സോഫീസിൽ മികച്ച സ്വീകാര്യത ലഭിച്ചു.     ഈ ചിത്രത്തിന് മികച്ച നടനുള്ള കേരള സംസ്ഥാന ചലച്ചിത്ര അവാർഡ് മുരളിക്ക് ലഭിച്ചു, ഈ വിജയത്തിന് ശേഷം സിനിമകളിൽ കൂടുതൽ പ്രധാന വേഷങ്ങൾ അദ്ദേഹത്തിന് ലഭിച്ചു കൈതപ്രം രചിച്ച് ജോൺസൺ സംഗീതം പകർന്ന ഗാനങ്ങളാണ് ഈ ചിത്രത്തിൽ . 

. ചിത്രത്തിന് ബോക്സോഫീസിൽ മികച്ച സ്വീകാര്യത ലഭിച്ചു. [അവലംബം ആവശ്യമാണ്] ഈ ചിത്രത്തിന് മികച്ച നടനുള്ള കേരള സംസ്ഥാന ചലച്ചിത്ര അവാർഡ് മുരളിക്ക് ലഭിച്ചു, ഈ വിജയത്തിന് ശേഷം അദ്ദേഹത്തിന് സിനിമകളിൽ കൂടുതൽ പ്രധാന വേഷങ്ങൾ ലഭിച്ചു.  

## കഥാംശം
അച്ചനെ കൊന്ന കേസിൽ ശിക്ഷ അനുഭവിച്ചതിന് ശേഷം ജയിൽ മോചിതനായ കുറ്റവാളിയാണ് ബപ്പുട്ടി ( മുരളി ). തന്റെ ജീവിതം കെട്ടിപ്പടുക്കാനുള്ള അദ്ദേഹത്തിന്റെ ശ്രമങ്ങളുടെയും രമേശന്റെയും(സുധീഷ്) സഹോദരി സേതുലക്ഷ്മിയുടെയും ( ഗീത ) കുടുംബകാര്യങ്ങളിൽ ആകസ്മികമായി ഇടപെടുന്നതിന്റെയും കഥയാണ് ചിത്രം പറയുന്നത്. ചതിയനായ യാക്കോബാണ്(ശിവജി) ഡ്രൈവറായ അബ്ദുള്ളയെ(കരമന ജനാർദ്ദനൻ നായർ) കള്ളും പെണ്ണും കൊടുത്ത് കാശുതട്ടിയെടുക്കുന്നത്. ഇത് മനസ്സിലാക്കിയ മകൻ ബാപ്പുട്ടി എതിർത്തു. തന്റെ ചൂഷണം അബ്ദുള്ള മനസ്സിലാക്കി എന്നറിഞ്ഞ യാക്കോബ് അയാളെ കൊന്ന് കുറ്റം ബാപ്പുവിന്റെ തലയിലിടുന്നു. ജയിൽ ശിക്ഷ കഴിഞ്ഞ് തിരിച്ചെത്തുന്ന അയാൾ തന്റെ പെങ്ങൾ ആമിനയെ(ശാരി) കടത്തുകാരൻ വാസു (സുരേഷ് ഗോപി) പോറ്റുന്നതറിഞ്ഞ് സന്തോഷിക്കുന്നു. ഒഴിഞ്ഞ് കിടക്കുന്ന തൻ്റെ പുരയിടത്തിൽ നിന്നും തേങ്ങ മോഷണം കണ്ടെത്തി പിടിക്കുന്നു. പുത്തൻപുരക്കലെ രമേശനായിരുന്നു പ്രതി. പുത്തൻപുരക്കൽക്കാർ  പഴയപ്രതാപികളാണെങ്കിലും ഇപ്പോൾ അമ്മയും(സുകുമാരി) മകൾ സേതുലക്ഷ്മിയും രമേശനും അടങ്ങുന്ന കുടുംബം പട്ടിണിയിലാണ്, അഭിമാനത്താൾ പുറത്ത് പണിക്കും പോകാൻ വയ്യ. രമേശൻ കളവ്ചെയ്താണ് പോറ്റുന്നതെന്നറിഞ്ഞ് നാണീയമ്മയും ഓപ്പോളും പൊട്ടിത്തെറിക്കുന്നു. പൊട്ടിത്തകരുന്നു. കഥകളറിഞ്ഞ ബാപ്പുട്ടി അവരോട് മാപ്പുപറയുന്നു. രമേശനെ തന്റെ കൂടെ കൂപ്പിൽ പണിക്കുകൂട്ടുന്നു. സേതുവിൽ നോട്ടമിട്ട ബന്ധു കൃഷ്ണമേനോൻ (ജനാർദ്ദനൻ)ഇതിനെതിരെ ഉപജാപങ്ങളുണ്ടാക്കുന്നു. വെടക്കാക്കി തനിക്കാക്കുക എന്ന പ്രമാണത്തിൽ ബാപ്പുവിനെയും സേതുവിനെയും കുറിച്ച അപവാദങ്ങൾ ഉണ്ടാക്കുന്നു. ഇതിന്റെ പേരിൽ ബാപ്പു അയാളെ തെരുവിൽ നേരിടുന്നു. ശല്യം സഹിക്കാതെ രമേശൻ മേത്തൻ പിഴപ്പിച്ച ഓപ്പോളെക്കാൽ മേത്തൻ കെട്ടിയ ഓപ്പോളെയാണ് തനിക്കിഷ്ടം എന്ന് ബാപ്പുട്ടിയെ അറിയിക്കുന്നു. സേതു ബാപ്പുട്ടിയോടൊപ്പം ഇറങ്ങി പോകുന്നു. കൃഷ്ണമേനോൻ ഇളിഭ്യനായി മടങ്ങുന്നു.

## താരനിര

## പാട്ടരങ്ങ്
*വരികൾ:കൈതപ്രം
*ഈണം:  ജോൺസൺ

## അവാർഡുകൾ

* മികച്ച ഡബ്ബിംഗ് ആർട്ടിസ്റ്റ് : ആനന്ദവല്ലി
* മികച്ച നടൻ : മുരളി 
* മികച്ച അരങ്ങേറ്റ സംവിധായകനുള്ള കേരള സംസ്ഥാന ചലച്ചിത്ര അവാർഡ് : ജോർജ്ജ് കിട്ടു
## പരാമർശങ്ങൾ

## പുറംകണ്ണികൾ
*   
*    
* മലയാള ചലച്ചിത്ര ഡാറ്റാബേസിൽ ''ആധാരം'' 
വർഗ്ഗം:1992-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:ലോഹിതദാസ്
വർഗ്ഗം:ലോഹിതദാസ്
വർഗ്ഗം:മലയാളചലച്ചിത്രങ്ങൾ
വർഗ്ഗം:കൈതപ്ര
വർഗ്ഗം:കൈതപ്ര
വർഗ്ഗം:ജോൺസൺ
കൊതുകു നാണപ്പൻ

1980 കളിലും 1990 കളിലും മലയാള സിനിമകളിലെ ഇന്ത്യൻ നാടക-ചലച്ചിത്ര നടനും മിമിക്രി ആർട്ടിസ്റ്റുമായിരുന്നു  **കൊതുകു നാണപ്പൻ** എന്നറിയപ്പെട്ടിരുന്ന **എസ്. നാരായണൻ നമ്പൂതിരി**.   തന്റെ പ്രശസ്തമായ സിനിമകൾ നാടോടിക്കാറ്റ് (1987), ആനവാൽ മോതിരം  (1991), ശരപഞ്ജരം (1979), പാവം പൂർണിമ (1984) ചെങ്കോൽ (1993) തുടങ്ങിയവയാണ്.  *[[നാടോടിക്കാറ്റ്]]* എന്ന ഹാസ്യ ചിത്രത്തിലെ സൂപ്പർവൈസർ വേഷത്തിലെ അഭിനയം  ശ്രദ്ധേയമാണ്. 

## സ്വകാര്യ ജീവിതം
1935 മാർച്ച് 12-ന് അന്നത്തെ തിരുവിതാംകൂറിൽ (ഇന്ന് കേരളത്തിൽ കോട്ടയം ജില്ല) ചങ്ങനശ്ശേരിയിലെ പെരുന്നയിലെ മുട്ടത്തു മഠത്തിലെ സരസ്വതി അന്തർജനം- ജി. ശങ്കരൻ നമ്പൂതിരി ദമ്പതികൾക്ക് അദ്ദേഹം ജനിച്ചു. എസ്. നാരായണൻ നമ്പൂതിരി എന്നായിരുന്നു അദ്ദേഹത്തിന്റെഔദ്യോഗിക നാമം. ടെക്സ്റ്റൈൽ ടെക്നോളജിയിൽ ഡിപ്ലോമ നേടി. പോളിടെക്നിക്, തിരുവനന്തപുരം . മുംബൈയിലെ ടെക്സ്റ്റൈൽ ഇൻവെസ്റ്റിഗേറ്റർ ടെക്സ്റ്റൈൽ കമ്മീഷണർ ഓഫീസറായി ജോലി നോക്കി. പിന്നീട് സിനിമകളിൽ അഭിനയിക്കാൻ കേരളത്തിലെത്തി. 1962-ൽ ചേർത്തല വാരനാട് കിഴക്കേടത്ത്മനയിലെ  സുശീലാ ദേവിയെ അദ്ദേഹം വിവാഹം കഴിച്ചു. ഈ  ദമ്പതികൾക്ക് ഒരു മകനുണ്ടായി. 1994 ഡിസംബർ 26-ന് 59-ആം വയസ്സിൽ അദ്ദേഹം അന്തരിച്ചു.  

## ഭാഗിക ഫിലിമോഗ്രാഫി

* *[[ലിസ]]* (1978) 
* *ലാവ* (1980) 
* *[[പടയോട്ടം]]* (1982) 
* *[[ജോൺ ജാഫർ ജനാർദ്ദനൻ]]* (1982) 
* *[[ആ രാത്രി]]* (1983) 
* പറനു പറന്നു പറന്നു (1984)
* *പവം പൂർണിമ* (1984) 
* *ആരോടും പറയരുത് (കുരുത്തം കെട്ടവൻ)* (1985) 
* *കയ്യും തലയും പുറത്തിടരുത്*  (1985)
* ധിം തരികിട തോം (1986)
* *നന്ദി വീണ്ടും വരിക* (1986) 
* *ടി പി ബാലഗോപാലൻ എം‌എ* (1986) 
* *ഇതിലെ ഇനിയും വരൂ* (1986). . . ജോസഫ് 
* *[[നാടോടിക്കാറ്റ്]]* (1987). . . ഓഫീസ് സ്റ്റാഫ് 
* *അസ്തികൾ പൂക്കുന്നു* (1989) 
* *[[കടത്തനാടൻ അമ്പാടി]]* (1990). . . ബീരാൻ
* *ആനവാൽ മോതിരം* (1991) 
* *നെറ്റിപ്പട്ടം.* *.* *.* *പീതാംബരന്റെ അമ്മാവൻ* 
* *ചെങ്കോൽ* (1993) 

## പരാമർശങ്ങൾ

* blogspot.in 

## ബാഹ്യ ലിങ്കുകൾ

* 
വർഗ്ഗം:1994-ൽ മരിച്ചവർ
വർഗ്ഗം:1935-ൽ ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മാർച്ച് 12-ന് ജനിച്ചവർ
വർഗ്ഗം:ഡിസംബർ 26-ന് മരിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:ബ്രാഹ്മണർ